Kasma Daniel rekod masa terpantas sesi kelayakan Litar Terengganu

Oleh: WAHYUDIN AL-BALINGI

PELUMBA pasukan PETRONAS Sprinta Yamaha Maju Motor, Kasma Daniel Kasmayudin dari merekodkan masa terpantas bagi sesi kelayakan Pusingan Ketujuh, Kejuaraan PETRONAS Malaysian Cub Prix bagi kategori CP150.

Pusingan ketujuh yang berlangsung di Litar Permotoran Terengganu pada Jumaat telah menyaksikan 25 pelumba beraksi untuk memperkukuhkan lagi kedudukan mereka secara keseluruhan.

Kali ini, Kasma mengambil gelaran pelumba terpantas bagi sesi kelayakan di litar Terengganu apabila beliau mencatatkan masa 48.112s.

Pada pusingan keempat yang berlangsung di litar yang sama, Kasma mengambil tempat ketiga di sesi kelayakan tetapi menamatkan perlumbaan akhir di tempat pertama.

Kini Kasma telah menandakan nada positif lebih awal lagi bagi pusingan ketujuh dengan catatan masa yang lebih bagus daripada catatan sebelumnya di Litar Terengganu iaitu 49.260s.

Azroy Hakeem Anuar dari pasukan Honda Yuzy Idemitsu Team muncul kedua terpanyas dengan catatan masa 48.241s.

Md Helmi Azman dari pasukan SCK Honda Racing Team yang mencatatkan masa yang sama dengan Azroy mengambil tempat ketiga terpantas.

Author

Media Variasi

View all posts

View all posts


Ghairah tayang kekayaan, influencer bakal dikenakan cukai

KUALA LUMPUR: Golongan peniaga dalam talian serta pempengaruh media sosial atau ‘influencer’ dicadangkan dikenakan cukai pendapatan.

Cadangan oleh Peguam Cukai, Ezmeer Zulkarnain berdasarkan pemerhatian kebanyakan dari ‘influencer’ dan ‘founder’ produk menunjukkan kemewahan di media sosial, namun tidak semua membayar cukai.

Katanya, usaha untuk memantau dan menjejaki individu ini perlu dipergiatkan oleh pentadbir cukai seperti Lembaga Hasil Dalam Negeri (LHDN) bagi membolehkan mereka turut serta menyumbang pendapatan kepada negara.

Asas cukai perlu diperluas kepada perniagaan dalam talian dan media sosial. Jika dilihat ‘influencer’ dan ‘founder’ (pengasas) produk ini secara meluas menunjukkan kemewahan, namun bukan semua daripada membayar cukai.

“Walaupun ada unit di LHDN yang memantau, namun usaha ini perlu dipergiatkan dan mereka sendiri patut ada kesedaran untuk membayar cukai kerana telah dapat pelbagai kemudahan dan inisiatif daripada kerajaan,” katanya memetik laporan Astro Awani.

Beliau berkata demikian dalam program Pantau Kos Sara Hidup, Percuakain Kondusif; Antara Pembangunan Negara dan Kewangan Rakyat di Astro Awani, Ezmeer juga menjelaskan, golongan ini juga wajar berkongsi dan memulangkan semula hasil pendapatan mereka kepada negara.

Ezmer yang juga Prinsipal di Tetuan Ezmeer Zulkarnain turut berharap, pentadbir mempergiatkan lagi inisiatif pendidikan cukai.

Beliau turut menggambarkan tahap literasi percukaian yang masih di tahap sederhana dalam kalangan masyarakat, sekali gus mencetus kepada ketidakpatuhan cukai oleh mereka.

“Tahap literasi cukai masih sederhana dan akhirnya ini diterjemah kepada sebuah ketidakpatuhan.

“Mungkin pentadbir cukai boleh lakukan beberapa inisiatif untuk meningkatkan tahap pemahaman masyarakat kepada cukai dengan melakukan program dalam kumpulan yang lebih kecil supaya tahap penyampaiannya lebih efektif,” jelas beliau lagi.

Dalam masa sama, Ezmeer berharap pentadbir cukai seperti LHDN boleh mewujudkan satu aplikasi khusus untuk pembayar cukai memuat naik dokumen percukaian termasuk resit belian serta derma.

Ini, katanya, bagi memudahkan urusan dan proses untuk deklarasi cukai yang dilakukan sekali setahun bagi mengelak kehilangan dokumen berkenaan.

Author

Tun Puteh Wanti

View all posts

View all posts


256 kes buang bayi dalam tempoh dua tahun sejak 2020

KUALA LUMPUR: Sejumlah 256 kes pembuangan bayi direkodkan sepanjang 2020 hingga 2022 berdasarkan statistik Polis Diraja Malaysia (PDRM), kata Menteri Pembangunan Wanita, Keluarga dan Masyarakat, Datuk Seri Nancy Shukri.

Beliau berkata, dalam usaha menangani isu itu, kementerian melaksanakan pelbagai inisiatif advokasi dan kesedaran bagi memupuk keprihatinan dalam kalangan masyarakat terhadap kesihatan reproduktif menerusi Lembaga Penduduk dan Pembangunan Keluarga Negara (LPPKN).

“Usaha ini adalah untuk membantu orang awam khususnya remaja untuk mengelakkan diri daripada terjerumus ke kancah masalah sosial seperti mengandung luar nikah dan sebagainya.

“Dalam hal ini, LPPKN telah melancarkan Dasar dan Pelan Tindakan Pendidikan Kesihatan Reproduktif dan Sosial (PEKERTI) yang telah dibangunkan sejak tahun 2009 dan dikemas kini pada 2022,” katanya pada sesi soal jawab di Dewan Negara hari ini.

Nancy menjawab soalan Senator Amir Md Ghazali yang ingin tahu bilangan kes buang bayi yang direkodkan sepanjang 2020 hingga 2022 mengikut pecahan negeri dan rancangan pihak kementerian untuk mengatasi isu pergaulan bebas sehingga melahirkan anak tidak sah taraf.

Beliau berkata, PEKERTI bermatlamat meningkatkan kesedaran semua pihak berkaitan pendidikan kesihatan reproduktif dan melahirkan masyarakat penyayang, bertanggungjawab dan berdaya tahan serta mengamalkan gaya hidup sihat.

Katanya di bawah pelan tindakan itu, pembangunan kemahiran kesihatan reproduktif yang sihat dan selamat ditekankan menerusi pendidikan formal di sekolah atau tidak formal di luar sekolah.

“Antara usaha pendidikan tidak formal yang dilaksanakan adalah melalui Pusat Remaja KafeTEEN dan meningkatkan kompetensi pendidik termasuk memperkasa ibu bapa dan juga golongan Orang Kurang Upaya (OKU) berkaitan isu kesihatan reproduktif.

“Di bawah Program PEKERTI, LPPKN telah mendirikan 18 Pusat Remaja KafeTEEN, tujuannya untuk meningkatkan akses kepada maklumat serta perkhidmatan kesihatan reproduktif, khidmat kaunseling psikososial dan program pendidikan dan pembangunan kemahiran untuk remaja,” katanya dan menambah sehingga kini lebih 840,000 remaja telah menerima manfaat daripada program di pusat itu. – BERNAMA


Peperiksaan SPM 2022 bermula 20 Februari, libatkan 403,637 calon

KUALA LUMPUR: Seramai 403,637 calon akan menduduki peperiksaan bertulis Sijil Pelajaran Malaysia (SPM) 2022 yang bermula esok hingga 15 Mac, melibatkan 3,355 pusat peperiksaan seluruh negara.

Kementerian Pendidikan (KPM) dalam kenyataan hari ini memaklumkan, seramai 131,318 petugas peperiksaan telah dilantik bagi memastikan kelancaran pengurusan dan pengendalian peperiksaan berkenaan.

“Semua calon diingatkan agar sentiasa merujuk jadual waktu peperiksaan bagi mendapatkan maklumat mengenai tarikh, masa, kod dan kertas peperiksaan serta arahan yang perlu dipatuhi sepanjang peperiksaan berlangsung.

“Calon turut diingatkan supaya membawa dokumen pengenalan diri dan Pernyataan Pendaftaran Peperiksaan ke pusat peperiksaan,” menurut kenyataan itu.

KPM turut mengingatkan para calon untuk mematuhi prosedur operasi standard dan peraturan yang telah ditetapkan bagi memastikan kelancaran pengurusan pengendalian peperiksaan SPM tahun 2022.- BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Ibu muda didakwa bunuh anak 18 bulan

SEPANG: Seorang ibu muda didakwa di Mahkamah Sesyen di sini hari ini atas pertuduhan membunuh anak kandungnya berumur setahun enam bulan di Cyberjaya, minggu lepas.

Umishahirah Khalid, 20, yang kelihatan sugul mengangguk faham selepas pertuduhan dibacakan di hadapan Hakim Ahmad Fuad Othman yang menjalankan tugas sebagai majistret bagi kes tersebut.

Pertuduhan mengikut Seksyen 302 Kanun Keseksaan yang boleh membawa hukuman mati jika disabit kesalahan.

Tiada sebarang pengakuan direkodkan berikutan kes bunuh di bawah bidang kuasa Mahkamah Tinggi.

Kerani swasta itu didakwa membunuh anak kandung lelakinya di sebuah unit kondominium di Cyberjaya antara 5.52 petang, 11 Jan hingga 11.30 pagi, 12 Jan.

Pendakwaan dikendalikan oleh Timbalan Pendakwa Raya Nur Sabrina Zubairi manakala tertuduh diwakili oleh peguam Johan Radzi yang menggantikan peguam utamanya, Farhana Abdul Halim.

Nur Sabrina memohon kepada mahkamah agar tertuduh dirujuk ke hospital bagi pemeriksaan dan pemantauan mental mengikut Seksyen 342 Kanun Tatacara Jenayah.

Ahmad Fuad yang membenarkan permohonan pihak pendakwaan, menetapkan 20 Mac sebagai tarikh sebutan kes dan penyerahan laporan perubatan. – BERNAMA


Lesen syarikat Emraz Travel & Tours digantung enam bulan

CYBERJAYA: Lesen syarikat Emraz Travel & Tours Sdn Bhd digantung selama enam bulan berkuat kuasa Isnin ini sehingga 9 Januari 2024.

Menteri Pelancongan, Seni dan Budaya, Datuk Seri Tiong King Sing berkata, perkara itu diputuskan selaras dengan Akta Industri Pelancongan 1992 (Akta 482) di bawah Subseksyen 8(1)(d) iaitu telah menjalankan perniagaan mengikut cara memudaratkan kepentingan orang awam, industri pelancongan atau ekonomi negara.

“Dalam tempoh penggantungan lesen ini, syarikat tidak boleh mengurusniagakan apa-apa perniagaan baharu seperti mengiklankan pakej umrah dan mengambil jemaah baharu untuk mengerjakan umrah.

“Dalam tempoh penggantungan lesen ini juga, syarikat tersebut dikendaki mengambil tindakan memulangkan semula bayaran dan apa-apa dokumen milik jemaah umrah yang memilih untuk membatalkan tempahan dengan syarikat serta membuat penjadualan semula penerbangan umrah yang tertangguh,” katanya dalam kenyataan, pada Sabtu.

Tambahnya, sekiranya didapati syarikat itu melanggar syarat ini, tindakan pembatalan lesen boleh diambil dan tiada pembaharuan lesen akan dibenarkan setelah habis tempoh lesen.

Author

Nurul Ain Japri

View all posts

View all posts


Setiap parti boleh keluarkan pandangan bantah PRU15 – Ahmad Faizal

PUTRAJAYA: Setiap parti politik berhak menyatakan pandangan mengenai apa jua perkara termasuk membantah Pilihan Raya Umum ke-15 (PRU15) diadakan pada tahun ini kerana Malaysia mengamalkan demokrasi, kata Timbalan Presiden Bersatu, Datuk Seri Ahmad Faizal Azumu.

Merujuk laporan 12 ahli Kabinet dari Bersatu dan PAS tidak bersetuju PRU15 diadakan tahun ini kerana bimbang risiko banjir dan telah menghantar surat kepada Yang di-Pertuan Agong Al-Sultan Abdullah Ri’ayatuddin Al-Mustafa Billah Shah bagi menyatakan pendirian, beliau berkata : “Ini adalah negara demokrasi…kami fikir kami perlu persembahkan hasrat (bantah PRU15) kepada Yang di-Pertuan Agong.”

Menteri Alam Sekitar dan Air, Datuk Seri Tuan Ibrahim Tuan Man sebelum ini mengesahkan surat berkenaan ditandatangani semua menteri Perikatan Nasional (PN), manakala Menteri Kanan Pendidikan Datuk Dr Radzi Jidin berkata surat bertarikh 3 Okt itu sudah diserahkan kepada Yang di-Pertuan Agong pada Rabu lepas.

Semalam, Setiausaha Agung UMNO, Datuk Seri Ahmad Maslan berkata tindakan 12 menteri PN mengutuskan warkah kepada Yang di-Pertuan Agong membantah PRU15 diadakan tahun ini sebagai tidak wajar.

Ditemui media selepas majlis pelancaran Hari Sukan Negara Tahun 2022 (HSN2022) oleh Perdana Menteri Datuk Seri Ismail Sabri Yaakob di sini hari ini, Ahmad Faizal yang juga Menteri Belia dan Sukan berkata masing-masing termasuk Ahmad Maslan boleh mengeluarkan pandangan. – BERNAMA


266 sekolah agama swasta di Johor belum berdaftar diluluskan – Mohd. Fared

ISKANDAR PUTERI: Jabatan Agama Islam Negeri Johor (JAINJ) melalui Bahagian Pendidikan Islam telah mengesan 266 sekolah agama swasta yang masih belum berdaftar tetapi telah diluluskan penubuhannya.

Pengerusi Jawatankuasa Hal Ehwal Agama Islam negeri, Mohd Fared Mohd Khalid berkata, ia melibatkan 31 sekolah tahfiz, 12 pondok, 10 sekolah rendah Islam, dan 213 prasekolah.

“Bagi sekolah-sekolah tahfiz yang ingin berdaftar dalam negeri Johor, sekolah tersebut perlu melalui beberapa proses kelulusan mengikut Kaedah-kaedah Pengawalan Sekolah-Sekolah Agama Islam 1981.

“Terdapat 15 proses atau dokumen wajib yang perlu disediakan dan antaranya ialah status hak milik tanah (agar tidak timbul isu setelah didaftarkan), perakuan dari Jabatan Kesihatan, perakuan dari Jabatan Bomba dan perakuan Polis Diraja Malaysia (PDRM).

“Selain itu, surat kebenaran mengajar guru-guru yang dikeluarkan dari Bahagian Undang-undang Syariah merupakan salah satu dokumen wajib yang perlu disediakan bagi memastikan guru-guru yang mengajar di sekolah tahfiz mempunyai tauliah,” katanya.

Beliau berkata demikian ketika menjawab Gan Peck Cheng (PH-Penggaram) mengenai jumlah sekolah agama swasta yang tidak berdaftar di negeri ini pada Mesyuarat Ketiga Penggal Persidangan Kedua Dewan Undangan Negeri (DUN) Johor ke-15 di Bangunan Sultan Ismail, Kota Iskandar, di sini hari ini.

Mohd. Fared (BN-Semerah) berkata, Sekolah Agama Swasta Negeri Johor adalah salah satu sekolah yang wajib didaftarkan di bawah Enakmen Pengawalan Sekolah-sekolah Agama 1991.

Beliau berkata, sehingga Julai lalu, sebanyak 215 sekolah agama swasta yang telah sempurna pendaftarannya dengan jumlah pelajar lebih 7,000 pelajar. – Kosmo!

Author

Media Variasi

View all posts

View all posts


Seleweng lebih RM30,000 masuk akaun sendiri, profesor ditahan SPRM

SHAH ALAM: Suruhanjaya Pencegahan Rasuah Malaysia (SPRM) Selangor menahan seorang Timbalan Pengarah di sebuah universiti awam kerana disyaki menyalahgunakan jawatan dan kedudukannya untuk mengambil wang berjumlah lebih RM30,000 hasil keuntungan program konferensi antarabangsa anjuran institusi berkenaan.

Menurut sumber, suspek lelaki berusia lingkungan 40-an itu merupakan profesor gred Jusa C ditahan pada  jam 3.30 petang hari ini di Pejabat SPRM Selangor ketika hadir memberi keterangan.

Katanya, dalam kejadian yang berlaku pada Ogos 2021 itu, suspek dikatakan membuat keputusan sendiri untuk memasukkan wang keuntungan tersebut ke dalam akaun bank peribadi miliknya.

Sementara itu, Pengarah SPRM Selangor, Datuk Alias Salim mengesahkan penahanan tersebut dan berkata kes disiasat mengikut Seksyen 23 Akta SPRM 2009.

Beliau berkata suspek akan dibawa ke Mahkamah Majistret Shah Alam pagi esok bagi mendapatkan permohonan reman. – BERNAMA


Ubah suai, 19 motosikal pelajar sekolah disita

PASIR PUTEH: Sebanyak 19 buah motosikal pelajar sekolah disita atas pelbagai kesalahan mengubah suai dalam Op Motosikal di Kampung Wakaf di sini pada Jumaat.

Dalam operasi yang bermula jam 6 petang itu, kesemua motosikal terbabit dinaiki oleh remaja berusia 15 hingga 18 tahun.

Ketua Polis Daerah Pasir Puteh, Superintenden Zaizul Rizal Zakaria berkata, operasi itu dilakukan selepas pihaknya menerima aduan orang ramai di kawasan berkenaan.

“Kesemua motosikal itu telah disita bawah Seksyen 60 Akta Pengangkutan Jalan (APJ) 1987.

“Hasil pemeriksaan air kencing juga mendapati kesemua pelajar berkenaan bebas penggunaan bahan terlarang,” katanya ketika dihubungi pada Isnin.

Menurut beliau, Op Motosikal itu tidak melibatkan sebarang tangkapan.

Ujarnya, sebanyak 122 saman turut dikeluarkan sepanjang operasi atas pelbagai kesalahan.

Zaizul Rizal menasihatkan ibu bapa atau penjaga supaya lebih cakna dengan aktiviti yang dilakukan oleh anak-anak mereka. – Sinar Harian

Author

Media Variasi

View all posts

View all posts


KITARecycle, platform IJM Land semai tabiat lestari pada anak muda

SEREMBAN: Seramai 1,028 orang pelajar dari SJK (C) Tung Hua menyertai program KITARecycle anjuran syarikat pemaju hartanah, IJM Land Berhad (IJM Land) bersama SWM Environment Sdn Bhd (SWM Environment).

Pengurus Besar Kanan IJM Land Berhad, Chai Kian Soon berkata, program itu bertujuan untuk mendidik dan meningkatkan kesedaran tentang kepentingan pemeliharaan alam sekitar sambil menggalakkan tabiat kitar semula dalam kalangan generasi muda.

“Sebelum permulaan program tersebut, para pelajar sekolah rendah ini telah melengkapkan tugasan untuk dua pertandingan: Projek Seni Kitar Semula (pertandingan individu) dan Kempen Wira Kitar Semula (pertandingan kelas).

“Pertandingan individu bertujuan untuk menyemai dan membimbing pelajar supaya mengitar semula dan memupuk cara inovatif untuk menggunakan semula bahan buangan bagi menghasilkan karya seni unik yang berbentuk haiwan.

“Di samping itu, para pelajar juga ditugaskan untuk mengumpul bahan kitar semula untuk pertandingan kelas. Mereka yang dapat mengumpul bahan kitar semula yang paling banyak telah dihadiahkan kelalang termos,” katanya dalam satu kenyataan media pada Isnin.

Tambah beliau, anjuran program sedemikian secara tidak langsung dapat  menyemai tabiat kitar semula dalam kalangan masyarakat dengan memastikan semua pihak memainkan peranan masing-masing untuk memelihara persekitaran supaya menjadi lebih hijau.

“Kami ingin menekankan tabiat kitar semula di sekolah bagi memastikan generasi muda memahami kesan pembuangan sisa yang tidak betul dan sambil menggalakkan penyertaan mereka dalam kempen ini.

“Kami berazam untuk membawa perubahan positif kepada alam semula jadi, dan dengan setiap langkah usaha kami untuk meningkatkan kehijauan alam sekitar, kami berharap untuk mendapatkan penglibatan komuniti kami,” ujarnya.

Untuk rekod, usaha berterusan program KITARecycle IJM Land telah dimulakan pada Januari 2022 untuk membudayakan amalan kitar semula dalam masyarakat di Seremban selain menggalakkan 3R (reduce, reuse, recycle) dalam kalangan pelajar sekolah, inisiatif kerjasama alam sekitar antara IJM Land dan SWM Environment diharap dapat mengaplikasikan tabiat kitar semula di dalam kehidupan para penduduk sehari-hari.

Author

Diyana Rahip

View all posts

View all posts


‘Backup plan’ TikTok? Pesaing Instagram, Lemon8 kini di 10 teratas di App Store AS

TINDAKAN penggubal undang-undang Amerika Syarikat (AS) meneruskan rancangan mengharamkan TikTok atau melakukan ‘jualan paksa’ menyebabkan ByteDance memacu satu lagi platform sosialnya ke dalam Carta Teratas App Store AS.

Lemon8 yang dimiliki oleh ByteDance yang merupakan saingan Instagram, sebelum ini tidak pernah disenaraikan dalam Carta Keseluruhan 200 teratas di Amerika namun hari ini ia berada di kedudukan No. 9 pada carta Apl Teratas App Store dan mendahului YouTube, WhatsApp, Gmail dan Facebook.

Bagaimanapun, kerana aplikasi ini masih baharu, firma analisis aplikasi pihak ketiga masih belum mempunyai akses kepada data yang tepat mengenai pemasangan Lemon8 di Amerika.

Walaupun aplikasi terbabit dilancarkan secara global pada Mac 2020, berkemungkinan besar ia dilancarkan secara senyap-senyap di App Store Amerika namun baru-baru ini, boleh dikatakan lebih ‘rasmi’ sehingga memakan perbelanjaan yang cukup besar bagi memasang iklan aplikasi tersebut.

Walaupun data penyedia risikan aplikasi Apptopia tidak mempunyai angka yang tepat mengenai jumlah pemasangan di Amerika tetapi mereka dapat menganggarkan seramai 4.25 juta pengguna aktif bulanan bagi aplikasi Lemon8 sejak ia dilancarkan.

Tambahan Lemon8 adalah aplikasi percuma tetapi Apptopia memberikan amaran ia mungkin mempunyai kempen pemasangan berbayar yang masih belum diisi dalam sistem dan pengguna perlu membuat bayaran untuk menggunakan beberapa ciri dalam aplikasi tersebut.

Difahamkan, ByteDance memanfaatkan TikTok untuk pemasangan aplikasi Lemon8 kerana, dalam masa beberapa jam, banyak video yang dikeluarkan oleh pencipta mengenai Lemon8 keluar di ‘For You Page’ namun tidak ditandakan sebagai kandungan tajaan dan banyak mendapat ulasan positif.

“Comel sangat. Menyenangkan dari segi estetik. Ia seperti Pinterest dan Instagram bersatu dan mempunyai bayi,” @Gabrielle Victor

“Jika anda belum pernah mendengarnya, saya syorkan anda pergi ke App Store dan muat turunnya!” @Passion Willems

Namun, terdapat juga pencipta lain yang mencurigai minat mendadak komuniti TikTok terhadap Lemon8.

“Adakah ini satu konspirasi bahawa saya melihat begitu banyak video [Lemon8] ini seiring dengan larangan TikTok menjadi berita sekarang?” @Alexandrea Brumfield.

Tidak menghairankan Lemon8 mendapat banyak ulasan positif kerana seperti dilaporkan oleh Insider, ByteDance melancarkan Lemon8 secara senyap-senyap di Amerika dan United Kingdom serta membayar pencipta untuk mempromosikan aplikasi tersebut.

Menariknya terdapat sesetengah pencipta berkata ingin beralih kepada aplikasi Lemon8 sekiranya TikTok diharamkan.

Oleh: AIN JAPRI (Pelatih USM)

Author

Media Variasi

View all posts

View all posts


Pelajar cedera dipercayai dipukul di asrama

KUANTAN: Seorang pelajar lelaki cedera dipercayai dipukul pelajar berusia 17 tahun di sebuah sekolah berasrama di Bentong, pada Jumaat.

Ketua Polis Daerah Bentong, Supt Zaiham Mohd Kahar berkata, ketika pulang ke rumah, mangsa yang berusia 16 tahun mengadu kepada bapanya bahawa dia mengalami kesakitan di bahagian perut dan kencing berdarah.

Beliau berkata sejurus itu, pelajar tersebut dibawa ke Hospital Bentong dan hasil pemeriksaan mendapati mangsa disyaki dipukul.

“Mangsa kemudian menceritakan bahawa dia telah dipukul di bahagian badan dan kaki oleh seorang pelajar ketika sedang tidur di asrama pada pukul 2 pagi,” katanya dalam kenyataan malam tadi.

Sehubungan itu, mangsa dibawa ke balai polis untuk tindakan selanjutnya dan Bahagian Siasatan Jenayah Ibu Pejabat Polis Daerah Bentong juga telah berhubung dengan pihak sekolah tersebut.

Katanya kes sedang disiasat lanjut mengikut Seksyen 323 Kanun Keseksaan kerana dengan sengaja menyebabkan cedera. – BERNAMA


MP tunggal bukan Bumiputera keluar BERSATU?

KUALA LUMPUR: Ahli Parlimen Segamat, Datuk Seri Dr Santhara Kumar, dilaporkan keluar daripada BERSATU.

Berdasarkan satu sumber yang memberitahu FMT, Santhara dilaporkan sudah menyerahkan surat untuk keluar daripada BERSATU kepada Setiausaha Agung parti berkenaan, Datuk Seri Hamzah Zainudin, minggu lalu.

Presiden juga tahu mengenainya, namun pada masa ini pimpinan parti BERSATU masih memujuknya.

“Namun, dia tetap akan meneruskan langkahnya untuk keluar daripada BERSATU.

“BERSATU dijangka kehilangan satu-satunya Ahli Parlimen bukan Bumiputera dengan keputusan Santhara ini,” katanya.

Beliau adalah antara 10 Ahli Parlimen yang mengikuti langkah Datuk Seri Azmin Ali untuk keluar daripada PKR susulan Langkah Sheraton pada Februari 2020.

Authors

Media Variasi

View all posts

Tun Puteh Wanti

View all posts

View all posts

View all posts


Keluarga terlibat kebakaran di Kampung Simpang Tiga Gombak diberi sumbangan

KUALA LUMPUR: Keluarga terlibat dalam kebakaran tiga rumah di Kampung Simpang Tiga, Gombak yang meragut nyawa dua beradik awal pagi tadi menerima bantuan awal sebanyak RM1,000.

Menteri Besar Selangor, Datuk Seri Amirudin Shari berkata, sumbangan itu disalurkan oleh Pusat Khidmat Parlimen Gombak serta Pejabat Tanah dan Daerah Gombak yang masing-masing memberi RM500 kepada setiap keluarga yang terjejas.

Beliau berkata, RM500 tambahan juga diberikan kepada keluarga yang kehilangan ahli keluarga dalam insiden itu.

“Sumbangan yang diberikan ini adalah bantuan awal kepada keluarga yang terjejas dan kerajaan negeri akan mengikuti langkah seterusnya yang diambil selepas laporan bomba diterima,” katanya kepada pemberita selepas melawat tiga keluarga mangsa kebakaran itu malam ini.

Hari ini, dua beradik ditemukan rentung dalam kebakaran di sebuah rumah teres di Kampung Simpang Tiga. Jabatan Bomba dan Penyelamat Malaysia menerima panggilan kecemasan pada 3.54 pagi.

Mangsa ditemukan rentung di sebuah bilik dan dipercayai terperangkap ketika kejadian berdasarkan keadaan mayat.

Dua kanak-kanak yang maut itu dikenali sebagai Nur Syaza Alfisya Muhammad Faizan, 9, dan adik lelakinya, Muhammad Al Qayyum berusia enam tahun.

Menteri Pembangunan Wanita, Keluarga dan Masyarakat Datuk Seri Nancy Shukri dalam kenyataan malam ini pula berkata pihaknya telah menyalurkan bantuan awal dalam bentuk sumbangan barangan keperluan bencana kepada kesemua mangsa yang terlibat.

“Kejadian kebakaran ini melibatkan tiga rumah membabitkan lapan mangsa dan kita juga dalam proses mengenal pasti bantuan bersesuaian untuk diberikan kepada mangsa-mangsa terlibat.

“Pusat pemindahan sementara telah dibuka di Balai Raya Kampung Simpang Tiga, Gombak dan berdasarkan maklumat awal, kejadian ini berpunca daripada litar pintas,” katanya.

Beliau turut menasihati ibu bapa dan penjaga agar sentiasa menjaga, mengawasi serta tidak mengabaikan anak-anak manakala jiran tetangga serta komuniti setempat perlu melaporkan kepada Jabatan Kebajikan Masyarakat sekiranya terdapat kes kanak-kanak yang ditinggalkan tanpa pengawasan dan diabaikan. – BERNAMA


Saya tidak pernah minta PM tarik pertuduhan rasuah – Zahid

MACHANG: Pengerusi Barisan Nasional (BN), Datuk Seri Dr. Ahmad Zahid Hamidi menegaskan, beliau tidak pernah meminta Pengerusi Pakatan Harapan (PH) yang juga Perdana Menteri, Datuk Seri Anwar Ibrahim untuk menarik segala pertuduhan berkait rasuah yang sedang dihadapinya ketika ini.

Ahmad Zahid membuat pengesahan itu semasa berucap pada Majlis Jelajah Madani dan Pelancaran Jentera pilihan raya negeri (PRN) BN dan PH peringkat Kelantan di Pusat Transformasi Ilmu, Bukit Tiu, di sini malam ini.

“Saya tidak minta pertuduhan itu ditarik (rasuah),” katanya.

Ahmad Zahid memberitahu, beliau sebaliknya bersedia untuk berdepan dengan pertuduhan itu.

Pada 16 Januari lalu, Ahmad Zahid muncul kali pertama di mahkamah selepas bergelar Timbalan Perdana Menteri bagi menghadapi perbicaraan kes rasuah, pecah amanah dan pengubahan wang haram dana Yayasan Akalbudi.

Ahli Parlimen Bagan Datuk itu didakwa menggunakan dana Yayasan Akalbudi untuk membuat enam pembayaran bagi kad kredit persendirian, polisi insurans serta lesen kenderaan persendirian, kiriman wang kepada sebuah firma guaman dan sumbangan kepada persatuan bola sepak Polis Diraja Malaysia (PDRM).

Kesalahan mengikut Seksyen 409 Kanun Keseksaan itu didakwa dilakukan antara 13 Januari 2014 dan 11 Januari 2016.

Bagi lapan pertuduhan rasuah, Ahmad Zahid dituduh menerima suapan daripada tiga syarikat iaitu Mastoro Kenny IT Consultant & Services, Data Sonic Group Berhad dan Profound Radiance Sdn. Bhd.

Suapan itu sebagai dorongan kepadanya atas kapasiti selaku Menteri Dalam Negeri pada ketika itu untuk membantu syarikat terbabit mendapatkan projek MyEG, membekalkan cip pasport serta menyediakan perkhidmatan pusat sehenti di Pakistan dan Nepal.

Pertuduhan dikemukakan di bawah Seksyen 16(a) Akta SPRM 2009 yang memperuntukkan hukuman penjara sehingga 20 tahun dan denda tidak kurang daripada lima kali nilai suapan atau RM10,000 mana lebih tinggi, jika disabitkan kesalahan.

Ahmad Zahid juga berdepan 27 pertuduhan pengubahan wang haram dengan melibatkan diri dalam transaksi secara langsung membabitkan pendapatan daripada aktiviti haram antara 2016 dan 2018.

Beliau didakwa mengikut Seksyen 4(1)(a) Akta Pencegahan Wang Haram, Pencegahan Pembiayaan Keganasan dan Hasil Daripada Aktiviti Haram 2001.

Seksyen itu memperuntukkan hukuman penjara sehingga 15 tahun dan denda tidak kurang daripada lima kali ganda jumlah atau nilai hasil aktiviti haram atau RM5 juta, mana lebih tinggi jika sabit kesalahan. – UTUSAN

Authors

Media Variasi

View all posts

Diyana Rahip

View all posts

View all posts

View all posts


GTA kemuka permohonan pendaftaran RoS minggu depan – Mahathir

Dr Mahathir yang juga Pengerusi Parti Pejuang Tanah Air (Pejuang) berkata, GTA ketika ini membincangkan mengenai pemilihan logo untuk proses pendaftaran tersebut.

“Kalau (RoS) tidak diluluskan permohonan, GTA ada plan B. Kita akan guna satu logo, satu bendera sahaja…dan kita akan perkenal bendera dan simbol kita,” katanya pada sidang media selepas mempengerusikan Mesyuarat Presiden GTA di sini hari ini.

Pada 4 Ogos lepas, Dr Mahathir mengumumkan penubuhan GTA yang disertai empat parti iaitu Pejuang, Berjasa, Parti Bumiputera Perkasa Malaysia (Putra) dan Parti Perikatan India Muslim Nasional (Iman) serta terbuka kepada badan bukan kerajaan (NGO), orang perseorangan, ahli akademik serta profesional dalam kalangan kaum Melayu.

Dr Mahathir berharap proses pendaftaran akan berjalan lancar agar GTA dapat meletakkan calon di 120 kawasan Parlimen di Semenanjung Malaysia khususnya yang mempunyai majoriti kaum Melayu pada Pilihan Raya Umum ke-15 (PRU15) akan datang.

“Kita yakin bahawa perjuangan GTA adalah untuk kaum Melayu dan agama Islam. Inilah perjuangan kita,” katanya.

Dr Mahathir berkata penubuhan GTA bukan bertujuan memecahbelahkan perpaduan kaum Melayu sebaliknya memperkasa dan mengembalikan kekuatan kaum Melayu terutama dalam bidang ekonomi. – BERNAMA


Bogel di surau plaza tol, dua sahabat dipenjara

BATU PAHAT: Lelaki dan wanita didakwa di Mahkamah Majistret, di sini, hari ini atas tuduhan berbogel di surau plaza tol, dekat Yong Peng, di sini, Rabu lalu.

Tertuduh pertama, Lok Kah Hui, 25, manakala tertuduh kedua, Yap Win Yin, 26, mengaku bersalah selepas pertuduhan dibaca bersama dalam bahasa Mandarin oleh jurubahasa di hadapan Majistret Suhaila Shafi’uddin.

Kah Hui yang bekerja sebagai penjaga kebun durian manakala Win Yin pekerja kedai makanan haiwan didakwa berbogel sesama sendiri di surau lelaki, dekat Plaza Tol Yong Peng pada jam 8.15 pagi, 8 November lalu.

Susulan itu, mereka didakwa melakukan kesalahan mengikut Seksyen 377D Kanun Keseksaan dan boleh dihukum mengikut Seksyen 34 kanun sama, penjara sehingga dua tahun jika sabit kesalahan.

Pendakwaan dilakukan Timbalan Pendakwa Raya, Farah Wahidah Mohd Sharip manakala Kah Hui diwakili Tan Song Yan. Win Yin pula diwakili Kamarul Arifin Nordin, dengan kedua-duanya dari Yayasan Bantuan Guaman Kebangsaan (YBGK).

Terdahulu pihak pendakwaan dalam hujahnya meminta mahkamah menjatuhkan hukuman setimpal dengan mengambil kesalahan serius dilakukan kedua-dua tertuduh.

“Walaupun, kedua-dua tertuduh mengaku bersalah dan menjimatkan kos mahkamah, ia tidak bermakna pengakuan itu secara automatik boleh meringankan hukuman terhadap mereka.

“Mahkamah perlu mengambil kira kepentingan awam atas perbuatan dilakukan tertuduh iaitu kelucahan melampau dan hukuman perlu dilakukan sebagai pengajaran kepada individu lain,” katanya.

Selepas mengambil kira pengakuan bersalah kedua-dua tertuduh, hujahan pihak pendakwaan dan pembelaan, mahkamah menjatuhkan hukuman penjara enam bulan terhadap Kah Hui manakala, Win Yin lima bulan.

Mahkamah juga memutuskan hukuman itu berjalan bermula dari tarikh kedua-dua tertuduh ditangkap 8 November lalu. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Pingat emas hadiah buat anak perempuan saya – Syafiq Puteh

PHNOM PENH: Penerjun negara, Muhammad Syafiq Puteh menyifatkan kejayaan mempertahankan pingat emas acara 3 meter (m) papan anjal lelaki pada Sukan SEA 2023 sebagai hadiah kepada anak perempuannya yang akan menyambut ulang tahun kelahiran ketiga pada Jumaat ini.

Atlet berusia 28 tahun itu berkata, pada tahun lepas beliau tidak dapat menyambut hari lahir Nuraisya Zulaikha kerana beraksi pada temasya dwitahunan tersebut di Hanoi, Vietnam.

“Hari kelahiran anak perempuan saya Nuraisya Zulaikha pada 12 Mei, jadi ini hadiah kemenangan buat beliau selain saya anggap sebagai rezeki untuk anak kedua yang bakal lahir November ini,” katanya.

Skuad terjun dijangka pulang ke tanah air pada Jumaat, sehari selepas acara terjun melabuhkan tirai pada temasya kali ini.

Pada aksi hari ini, dua atlet negara Muhammad Syafiq dan Gabriel Gilbert Daim menguasai Pusat Akuatik Morodok Techo apabila menduduki tempat pertama dan kedua selepas melakukan enam terjunan.

Kejayaan Muhammad Syafiq dengan kutipan 377.85 mata itu sekali gus menyaksikan beliau mempertahankan pingat emas yang dimenangi pada edisi lepas di Hanoi.

Gabriel turut cemerlang apabila mempertahankan pingat perak selepas mengumpul keseluruhan 365.25 mata, manakala gangsa menjadi milik penerjun Singapura Avvir Tham Pac Lun yang mengutip 360.40 mata.

Mengenai aksi hari ini, Muhammad Syafiq gembira dapat mempertahankan pingat emas dimenanginya di Hanoi, namun sedikit kecewa pada terjunan terakhir.

“Saya mahu melakukan keputusan terbaik pada terjunan terakhir yang juga terjunan kegemaran saya tetapi tidak menjadi. Saya akan bekerja keras dan ia menjadi pengajaran buat saya pada kejohanan akan datang,” katanya.

Kejayaan Muhammad Syafiq itu adalah pingat emas ke-11 buat kontinjen negara pada temasya kali ini.

Semalam, Malaysia membuka tirai hari pertama acara terjun dengan bergaya selepas Kimberly Bong meraih pingat emas acara 3m papan anjal wanita.

Skuad terjun negara menyasarkan tiga pingat emas daripada empat acara yang dipertandingkan di Sukan SEA Kemboja dari 5 hingga 17 Mei ini.

Sebagai rekod, skuad terjun negara menyapu bersih kesemua lapan emas yang dipertandingkan selain turut membawa pulang tiga perak dan satu gangsa di Sukan SEA Hanoi. – BERNAMA


Budak lelaki mangsa dera ditemui bogel, dikurung dalam tandas

ISKANDAR PUTERI: Seorang kanak-kanak lelaki berusia lapan tahun yang menjadi mangsa dera ditemukan tidak bermaya, dibiarkan berbogel dan dikurung dalam tandas rumah keluarganya di Pulai, di sini, Jumaat lalu.

Nasib malang kanak-kanak itu disedari jiran yang kebetulan ke rumah keluarga mangsa untuk menumpang meletakkan barangan basah di dalam peti ais, Khamis lalu.

Jiran terbabit kemudian mengadu penduduk lain sebelum ia dirujuk kepada sebuah pertubuhan bukan kerajaan (NGO) dan pihak polis.

Pengerusi Persatuan Penduduk India Kangkar Pulai, N Batma Rajan berkata, sebaik menerima maklumat pihaknya berusaha meninjau keadaan mangsa dan mendapatkan penjelasan penghuni kediaman, namun gagal.

Susulan itu, katanya, dia bersama Pengasas I Care Community Centre, M Caren Nantheny, menghubungi polis dan Jabatan Kebajikan Masyarakat (JKM).

“Ketika menyelamatkan kanak-kanak itu, mangsa tidak bermaya, berbogel, menggigil dan tubuhnya terdapat kesan luka atau parut lama serta tapak kakinya cedera hingga sukar bergerak.

“Ketika itu, seorang wanita berusia 40-an dipercayai teman wanita bapa mangsa serta seorang kanak-kanak perempuan berusia tiga tahun yang juga anak wanita itu berada di rumah berkenaan. Bapa mangsa dipercayai bekerja sebagai pemandu van kilang tiada di rumah,” katanya.

N Batma berkata, berdasarkan apa yang diceritakan mangsa, kanak-kanak mendakwa sudah didera lebih enam bulan dengan kerap dikurung dalam tandas dan dihukum (didera), dengan alasan bersikap nakal serta gemar keluar rumah.

Sementara itu, Caren Nantheny berkata, pihaknya menghubungi ibu kandung mangsa yang tinggal di Kuala Selangor selepas kanak-kanak itu dirujuk ke Hospital Sultanah Aminah (HSA).

“Wanita itu mendakwa bekas suaminya membawa keluar mangsa dua tahun lalu dan dia gagal menghubunginya,” katanya.

Ketua Polis Daerah Iskandar Puteri, Asisten Komisioner Rahmat Ariffin mengesahkan menerima laporan mengenai kes itu dengan dua suspek ditahan untuk membantu siasatan. – Berita Harian

Authors

Media Variasi

View all posts

Diyana Rahip

View all posts

View all posts

View all posts


Dua anggota polis mengaku tidak bersalah samun warga asing

Tertuduh, T. S. Praveen, 31, dan Muhammad Safri Idris, 31, bagaimanapun mengaku tidak bersalah sebaik pertuduhan dibacakan di hadapan Hakim Darmafikri Abu Adam.

Mengikut pertuduhan, tertuduh secara bersama-sama didakwa telah melakukan rompak berkumpulan ke atas mangsa bernama Anisa dan mengambil seutas gelang tangan berwarna kuning, satu pasport Indonesia, sekeping kad ATM Hong Leong Bank, melibatkan kerugian kira-kira RM1,800.

Kesalahan itu didakwa dilakukan di Hotel Bajet AMT Hotel Plaza Mahkota, Melaka Tengah pada pukul 10 malam hingga 11.30 malam, 3 April lepas.

Pertuduhan dikemukakan mengikut Seksyen 395 Kanun Keseksaan yang membawa hukuman penjara maksimum 20 tahun dan sebat, jika sabit kesalahan.

Selain itu, Praveen dan Muhammad Safri turut didakwa atas pertuduhan memiliki pasport atau dokumen perjalanan dalam negeri milik Anisa tanpa kuasa yang sah.

Kesalahan itu didakwa dilakukan di tepi jalan Kota Melaka, Melaka Tengah, pada masa dan tarikh sama.

Pendakwaan dibuat mengikut Seksyen 12 (1) (f) Akta Pasport 1966 dan dibacakan bersama Seksyen 34 Kanun Keseksaan yang memperuntukkan hukuman penjara maksimum lima tahun atau denda hingga RM10,000 atau kedua-duanya sekali.

Timbalan Pendakwa Raya N. Sivashangari memohon mahkamah agar jaminan RM15,000 dikenakan bagi setiap tertuduh, selain meminta supaya mangsa yang merupakan saksi pendakwaan tidak diganggu oleh kedua-dua mereka.

Peguam Andrew Lourdes yang mewakili tertuduh merayu agar jumlah jaminan rendah dikenakan terhadap anak guamnya memandangkan mereka masih anggota polis dan telah berkhidmat selama tujuh tahun.

Mahkamah membenarkan ikat jamin RM9,000 seorang serta mengenakan syarat tambahan perlu melaporkan diri sekali sebulan di balai polis berdekatan sehingga kes selesai, selain menetapkan 23 Mei ini untuk sebutan semula kes. – BERNAMA


Bangkai pesawat jadi restoran unik di Batang Kali

BATANG KALI: Sekali pandang, kepala pesawat yang terletak di tepi jalan besar Batang Kali-Genting dekat sini, tidak ubah seperti hanya sebuah replika.

Namun, rupa-rupanya ia ialah sebuah bangkai pesawat sebenar C-130 Hercules dengan badan pesawat berkenaan djadikan sebuah restoran sehingga boleh memuatkan 40 orang dalam satu-satu masa dan dinamakan ‘Terminal 1 Domestic and International Cuisines’.

Pemilik restoran berkenaan Mohd Yasin A Bakar, bekas jurutera syarikat minyak dan gas berkata, bangkai pesawat itu pada awalnya sudah lama diletakkan di Subang dan ingin dilupuskan kerana tapak tanah berkenaan ingin diambil alih oleh pihak berkuasa.

Bagaimanapun, seorang rakannya yang bekerja dalam industri penerbangan menawarkan pesawat berkenaan kepada beliau, memandangkan beliau memiliki sebidang tanah dengan keluasan yang agak besar, iaitu tapak restorannya sekarang, bagi meletakkan pesawat itu.

“Pesawat ini sampai di tapak tanah saya pada Disember 2019, hampir dua tahun jugalah saya berfikir nak buat apa dengan ‘besi buruk’ ini sehinggalah rakan-rakan saya cadangkan saya buat restoran dengan konsep unik ini,” katanya kepada Bernama baru-baru ini.

Mohd Yasin, 56, berkata, pesawat berkenaan tiba dalam dua bahagian, iaitu kepala dan badan pesawat yang sudah diasingkan, sekali gus memberikan idea kepada beliau untuk meletakkan kepala pesawat berkenaan di tepi jalan besar agar dapat menarik perhatian orang ramai untuk singgah ke restoran itu.

Hampir RM50,000 pula dibelanjakan untuk kerja-kerja ubah suai badan pesawat berkenaan yang dijadikan restoran, termasuk kerja mencuci pesawat dan memasang bumbung serta lantai, selain pemasangan struktur platform tambahan pada kedua-dua bahagian sayap pesawat.

Uniknya, kesemua wayar berselirat dan berjuntaian yang ada di dalam badan pesawat berkenaan dikekalkan, namun dalam keadaan kemas dan teratur bagi memastikan pelanggan dapat mengetahui bagaimana kompleks dan rumitnya untuk membina sesebuah pesawat.

“Kebanyakan pelanggan saya teruja melihat kesemua wayar sebanyak ini kerana selama ini mereka tidak tahu beginilah rupanya,” katanya.

Mereka yang menjamu selera di situ juga boleh menikmati pemandangan alam semula jadi dari bahagian rear ramp yang telah diubah suai apabila dijadikan seperti satu balkoni yang menghadap terus ke bahagian hutan.

Pada sebelah malam, pemandangan menjadi lebih cantik apabila mentol lampu sepanjang kira-kira 150 meter yang menghubungkan kepala dan badan pesawat berkenaan dihidupkan, sekali gus menyaksikan orang ramai tidak melepaskan peluang untuk mengambil gambar.

Sejak mula beroperasi pada Jun 2022 dengan 12 pekerja, Mohd Yasin berkata, beliau tidak menang tangan menerima kehadiran pelanggan hampir 300 orang sehari yang ingin menikmati hidangan dalam suasana unik, sekali gus menyaksikan beliau menggunakan konsep tempahan terlebih dahulu berbanding datang terus atau walk-in. –  BERNAMA


Umat Islam risau kena sertu, tapi pemuda ini tetap degil bawa masuk anjing dalam dobi

TINDAKAN seorang pemuda yang membawa masuk anjing peliharaannya ke dalam sebuah dobi, menimbulkan perasaan tidak senang dalam kalangan pelanggan Islam.

Menerusi video tular, pemuda tersebut dilihat selamba meletakkan haiwan tersebut ke dalam bakul berlubang untuk menemaninya mencuci pakaian di premis tersebut.

Menganggap tindakan itu sebagai tidak sensitif terhadap agama Islam, orang awam yang berada di lokasi kejadian tampil menegur pemuda tersebut.

Teguran itu dibuat selepas khuathir akan najis dan air liur daripada haiwan tersebut akan terkena pada pakaian dan lantai, seterusnya mewajibkan orang Islam untuk melakukan aktiviti menyertu.

Namun, pemuda itu ibarat menegakkan benang yang basah, apabila tetap mempertahankan tindakannya yang dianggap tidak menyalahi undang-undang.

Pemuda itu berkata, dia sebelum ini pernah membawa masuk haiwan berkenaan ke dalam premis itu namun tidak ada yang pernah menegurnya.

Kedai dobi krubong perdana melaka… buat masa ini jgn cuci baju dekat sana..kedai kena samak dulu… dah bagitahu tuan punya kedai.#kerajaanmahaldani

♬ bunyi asal – mohdzuhairizainud – mohdzuhairizainud

Dia turut mendakwa, ada pihak lain yang pernah membawa masuk anjing ke dalam premis tersebut, menyebabkan dia juga boleh melakukan perkara sama.

Dalam perbualan itu juga, orang awam yang menegurnya mendakwa bahawa mereka ternampak anjing tersebut keluar dari bakul berkenaan, namun dinafikan pemuda terbabit.

Apabila diminta untuk meletakkan anjing itu ke dalam kereta atau di rumah, pelbagai alasan diberikannya.

Berdasarkan perkongsian di laman TikTok @mohdzuhairizainud, lokasi kejadian berlaku di kedai dobi Krubong Perdana, Melaka pada Ahad.

Menjengah ke ruangan komen, rata-rata netizen turut tidak berpuas hati atas tindakan pemuda berkenaan yang dianggap akan menyusahkan umat Islam.

Justeru, ada yang memberi saranan kepada mana-mana pengusaha dobi supaya meletakkan papan tanda larangan membawa masuk haiwan peliharaan.

Tulis Muhd Wafiq Naashi: “Bertenang, beri signboard binatang peliharaan tak boleh bawa masuk. Habis cerita.”

Tambah @Atoy:”Pendapat saya, tempat-tempat macam ini boleh buat dua cara. Sama ada letak papan tanda dilarang bawa binatang peliharaan atau tugaskan seorang pengawal keselamatan untuk jaga.”

Ujar @_ann85: “Selalunya pet not allowed. Ada certain tempat memang tak boleh dan premis kena action bab ini. Letak signboard please.”

Author

Fazleen Safina Abd Jamil

View all posts

View all posts


Lelaki hilang lepas ‘COD’ Iphone kepada pelanggan

CYBERJAYA: Baru-baru ini, seorang lelaki berusia 27 tahun dilaporkan hilang selepas selesai membuat urusan bersama seorang pelanggan yang tidak dikenalinya.

Menerusi hantaran di Instagram @Eyraswan Ramadhan berkata, anak saudaranya, Muhammad Daniel Haikal tidak pulang ke rumahnya sejak 3 Oktober lalu.

Difahamkan, Daniel keluar berjumpa dengan pelanggannya untuk menghantar telefon bimbit kerana pelanggan terbabit menggunakan kaedah pembayaran tunai.

“Assalamualaikum semua warga FB, Instagram TikTok dan semua platform media sosial.

“Mohon bantu saya untuk mencari anak buah saya yang sudah dua hari hilang selepas pergi COD (cash on delivery) Iphone selepas deal dengan customer tidak dikenali,” tulisnya.

Berdasarkan gambar yang dikongsi, lokasi terakhir Daniel dikesan berada di Pulau Pinang.

Walau bagaimanapun, Daniel sempat membuat panggilan video dengan tunangnya menggunakan aplikasi Facebook sebelum talian terputus kerana telefon mangsa habis bateri.

“Dia VC tunang dia di FB dan meminta tolong selamatkan dia, sambil menangis dan berlari-lari untuk mencari jalan keluar dari tempat tersebut.

“Tetapi VC termati sebab fon dia habis bateri dan dia tak sempat beritahu dimana lokasinya,” jelasnya.

Setakat artikel ini ditulis, Daniel masih belum dijumpai dan laporan polis sudah dibuat untuk tindakan lanjut.

Dalam pada itu, wanita itu turut meminta orang ramai menyebarkan berita kehilangan anak saudaranya itu agar dapat ditemui segera.

Author

Nurul Ain Japri

View all posts

View all posts


Kecoh, bendera terbalik ketika raptai kemerdekaan

KUALA LUMPUR: Kecoh seketika di kalangan rakyat apabila melihat bendera terbalik ketika raptai sambutan Hari Kebangsaan di Dataran Merdeka di sini pagi tadi.

Orang ramai yang terlihat bendera terbalik itu merakam visual sebelum ia tular di media sosial.

Bagaimanapun menurut pengamal media yang ada di lokasi, selepas menyedari kedudukan bendera itu, petugas menurunkan kembali bendera berkenaan.

Berikut adalah kenyataan dikeluarkan pihak penganjuran raptai, merujuk kepada insiden video yang tular di media sosial acara menaikkan Jalur Gemilang ketika nyanyian lagu Negaraku semasa raptai penuh Sambutan Hari Kebangsaan 2022 di Dataran Merdeka pagi tadi, telah berlaku kesilapan tatacara menaikkan Jalur Gemilang secara terbalik oleh tim penaik Jalur Gemilang.

Perkara tersebut telah disedari oleh pihak penaik Jalur Gemilang, namun acara perlu diteruskan sehingga selesai lagu Negaraku dimainkan sebagai menghormati lagu kebangsaan dan mengikut tatacara protokol istiadat.

Sebaik tamat lagu Negaraku, pihak penaik Jalur Gemilang telah mengambil tindakan yang sewajarnya memperbetulkan kedudukan Jalur Gemilang dengan yang sebenarnya.

Acara menaikkan Jalur Gemilang telah menjadi tradisi kepada Tentera Laut Diraja Malaysia dan insiden yang berlaku ini adalah di luar jangkaan.

Kenyataan itu turut memohon kerjasama semua pihak untuk menghentikan penyebaran video berkenaan.

Isu bendera terbalik hampir setiap tahun berlaku sama ada sengaja atau terlepas pandang namun ia insiden yang perlu diambil perhatian.

Pada 2017, Ketua Polis Johor, Datuk Mohd Kamarudin Md Din dipetik media berkata, mana-mana pelaku yang sabit kesalahan boleh dikenakan tindakan undang-undang termasuk penjara.

Beliau mengulas isu tular di media sosial gambar Jalur Gemilang dipasang secara terbalik di beberapa kawasan malah ada yang mendakwa tindakan itu turut berlaku di Johor.

Mengulas lanjut, Mohd Kamarudin berkata, mana-mana pelaku boleh didakwa di bawah peruntukan Seksyen 504 Kanun Keseksaan, Seksyen 14 Akta Kesalahan Kecil 1955 atau Sekyen 233 Akta Komunikasi dan Multimedia 1988.

Seksyen 504 Kanun Keseksaan iaitu kesalahan dengan sengaja mengaibkan dengan niat hendak menyebabkan bangkitan marah dan pecah keamanan membawa hukuman penjara selama tempoh yang boleh sampai dua tahun atau dengan denda atau dengan kedua-duanya sekali.

Bagi kesalahan di bawah Seksyen 14 Akta Kesalahan-kesalahan Kecil 1955 boleh dihukum denda tidak melebihi RM100 manakala Seksyen 233 Akta Komunikasi dan Multimedia 1998 iaitu menggunakan kemudahan rangkaian atau perkhidmatan rangkaian secara tidak wajar boleh didenda tidak melebihi RM50,000 atau penjara tidak melebihi setahun atau kedua-duanya sekali.

Kesalahan ini boleh juga didenda RM1,000 bagi setiap hari kesalahan itu diteruskan selepas sabitan.

Author

Tun Puteh Wanti

View all posts

View all posts


Gaduh berparang: Ketua samseng antara lapan ditahan, tiga masih diburu

KUCHING: Lapan lelaki tempatan termasuk seorang ketua samseng berjaya ditangkap polis Padawan untuk siasatan kes pergaduhan bersenjatakan parang di Matang pada 21 Ogos lalu.

Menurut Timbalan Pesuruhjaya Polis Sarawak, Datuk Mancha Ata, tiga lagi individu yang turut terlibat sedang diburu.

“Setakat ini tangkapan ke atas suspek berjumlah lapan orang dan kesemuanya adalah lelaki tempatan berusia lingkungan 21 tahun sehingga 51 tahun.

Tangkapan pertama ke atas suspek dilakukan memandangkan salah seorang individu adalah ketua samseng di kawasan Samariang, Kuching dan Matang,” katanya ketika ditemui pemberita di Program Kepolisan Komuniti PDRM di Dewan Masyarakat Kampung Semeba dekat sini pada Sabtu.

Tambahnya, semakan rekod ke atas semua tangkapan mendapati penglibatan utama adalah dalam kegiatan dadah.

Terdahulu semasa kejadian sekitar pukul 1 pagi, seorang lelaki parah selepas dibelasah beramai-ramai menggunakan senjata parang dan kayu hoki sehingga cedera di badan serta kaki.

Kesemua suspek kemudian melarikan diri sementara mangsa dikejarkan ke Hospital Umum Sarawak untuk rawatan. Difahamkan mangsa kini stabil dan di bawah pemantauan rapi.

Kes disiasat di bawah Seksyen 326 Kanun Keseksaan kerana mendatangkan cedera parah menggunakan senjata, dan Seksyen 148 kerana melibatkan elemen rusuhan.

Author

Media Variasi

View all posts

View all posts


Budak 10 tahun mati lemas dalam kelong

BATU PAHAT: Seolah-olah mimpi ngeri buat seorang bapa apabila melihat anak lelakinya maut ketika membawanya memancing di Kelong Wahid Panjang, Pantai Sungai Lurus di sini lewat petang semalam.

Kejadian itu menimpa Johan Ali, 55, yang yang tinggal di Parit Surau Darat, Parit Raja di sini membawa anaknya, Muhammad Adam Dani, 10, memancing ikan di kelong tersebut kira-kira pukul 8 pagi.

Ketua Polis Daerah Batu Pahat, Asisten Komisioner Ismail Dollah berkata, insiden disedari bapanya kira-kira pukul 5.30 petang ketika mahu bergerak balik sebelum mendapati anaknya tiada di dalam pondok kelong itu.

“Berikutan keadaan cuaca yang agak panas pada tengah hari bapanya menyuruh anaknya berteduh di sebuah pondok di tengah-tengah laluan kelong sejauh kira-kira 60 meter dari tempatnya memancing.

“Ketika mahu bergerak balik, bapanya mendapati anaknya tiada di tempat yang ditinggalkan sebelum berusaha mencari di beberapa tempat sekitar kelong itu,” katanya seperti dilapor Kosmo pada Jumaat.

Tambah Ismail, bapanya yang khuatir anaknya jatuh ke dalam laut membuat laporan di Balai Polis Senggarang pada pukul 6.30 petang sebelum gerakkan mencari bersama Pasukan Bomba dan Penyelamat Rengit serta orang awam dilakukan.

Maklumnya lagi, mayat Muhammad Adam Dani ditemui terdampar oleh orang awam di tepi pantai kira-kira 200 meter dari tempatnya dilaporkan terjatuh kira-kira pukul 9.15 malam, sebelum dirujuk ke Hospital Sultanah Nora Ismail untuk proses bedah siasat.

“Kes diklasifikasikan sebagai mati mengejut dan siasatan lanjut masih dijalankan,” katanya.

Author

Diyana Rahip

View all posts

View all posts


Misbun sudah lihat surat tawaran – Kamal

PETALING JAYA: Sudah pun mengambil surat tawaran untuk kembali ke pangkuan Persatuan Badminton Malaysia (BAM), Datuk Misbun Sidek bagaimanapun hanya akan memutuskan statusnya dalam masa terdekat selepas mempertimbangkan beberapa perkara.

Pembantu peribadinya, Nor Kamal Ahmad berkata, beliau sendiri telah pergi ke pejabat BAM kelmarin untuk mengambil surat bercetak dan menyerahkan kepada Misbun.

Katanya, jurulatih itu sebelum ini sudah menerima surat tawaran BAM menerusi emel pada 3 Ogos lalu, namun belum membuat keputusan mengenai tindakan seterusnya.

“Datuk Misbun telah menerima emel pada 3 Ogos dan serahan tangan pada 7 Ogos. Surat bercetak itu saya ambil sendiri di BAM bagi pihak beliau.

“Yang jelasnya, surat itu mengandungi tawaran untuk Datuk Misbun masuk semula ke BAM namun intipatinya tidak dapat dikongsikan buat masa ini kerana tidak mahu mendahului persatuan.

“Surat balas daripada Datuk Misbun sama ada menerima atau menolak tawaran itu akan diserahkan dalam jangka masa terdekat, dan kemudian beliau sendiri akan mengumumkan kepada media,” Nor Kamal kepada Utusan Malaysia.

Rabu lalu, Presiden BAM, Tan Sri Mohamad Norza Zakaria membuat permohonan maaf kepada bekas Pengarah Perseorangan Remaja Akademi Badminton Malaysia (ABM) itu yang ditamatkan kontrak lebih awal.

Selain memohon maaf, Mohamad Norza turut menawarkan menawarkan semula jawatan tersebut kepada Misbun sehingga kontraknya berakhir pada Disember ini.

Begitupun Misbun berkata, biarpun menerima permohonan maaf tersebut, namun beliau mahu melihat dahulu kandungan surat tawaran tersebut sebelum membuat keputusan lanjut.

Author

Media Variasi

View all posts

View all posts


Pemilihan calon PRU15 PKR berdasarkan parameter ‘winnable’

SEPANG: Pemilihan calon PKR yang akan bertanding dalam Pilihan Raya Umum ke-15 adalah berdasarkan parameter yang ditetapkan parti iaitu calon yang ‘winnable’ (boleh menang).

Menteri Besar Selangor, Datuk Seri Amirudin Shari berkata demikian, bagi mengulas kenyataan bekas Ahli Parlimen Batu, Tian Chua bahawa ramai yang kecewa dengan beberapa calon PKR.

Menurut Amirudin yang juga calon PKR bagi Parlimen Gombak, pemilihan calon parti melalui pelbagai proses bermula daripada cadangan di peringkat pemimpin akar umbi sehinggalah kepada tawaran individu.

Katanya, proses tersebut melalui sistem mesyuarat yang dipimpin Timbalan Presiden PKR, Rafizi Rami dan akhirnya Presiden PKR, Datuk Seri Anwar Ibrahim membuat keputusan untuk penetapan calon-calon.

“Proses dan saringan itu dilalui dan kita telah menetapkan beberapa parameter, sudah pasti parameter kita ialah ‘winnable’ (boleh menang).

“Kalau kita cakap ‘incumbent’ (penyandang jawatan) kemungkinan tidak ada kesan, mungkin ada kesan tetapi kita perlu melakukan regenerasi dalam calon-calon tertentu supaya keadaan yang lebih segar dan menarik dapat dihasilkan,” katanya dalam sidang media selepas Majlis Perasmian Jelajah Selangor Penyayang Daerah Sepang pada hari ini.

Sementara itu, beliau turut menjawab mengenai pengekalan beberapa calon yang dipertandingkan di beberapa kawasan adalah berdasarkan individu tersebut.

“Kita tak mahu mana-mana pihak ‘menongkat langit’ dari dulu sampai sekarang di satu-satu tempat, kecuali beberapa individu yang ‘key’ dan penting, sebagai contoh presiden, saya kira agak ‘key’ dan penting sebab itu kita kekalkan beliau sebagai calon PRU15,” ujarnya.

Apabila ditanya adakah parti tidak takut kehilangan undi daripada pengundi lama apabila calon lama tidak dikekalkan, Amirudin menjawab jika begitulah caranya, parti tidak akan dapat mencipta sejarah.

“Pada tahun 2008, saya adalah calon ‘fresh’ berumur 28 tahun, Nik Nazmi ketika itu 27 tahun.

“Kalau pada ketika itu kita hanya memikirkan kehilangan pengundi akibat calon yang lama ditukar atau digantikan pada ketika itu kita tak dapat mencipta sejarah, menafikan dua per tiga dan merampas negeri Selangor. Jadi ‘angle’ itu perlu dilihat secara menyeluruh.

“Saya percaya keresahan dan pandangan saudara Tian itu mungkin ada beberapa meritnya tetapi kita harus melihat aspek yang menyeluruh, melihat kerangka kerja yang besar untuk memastikan parti dapat ‘move one’ dan maju terus berdepan PRU15,” katanya lagi.

Tambahnya, pandangan Tian itu akan diambil iktibar khususnya selepas PRU15 supaya parti dapat melihat keputusan dengan lebih menyeluruh.

Author

Faridah Amiratul

View all posts

View all posts


Bekas pengetua, kakitangan sekolah ditahan SPRM bantu siasatan salah guna kuasa

JOHOR BAHRU: Suruhanjaya Pencegahan Rasuah Malaysia (SPRM) Johor menahan seorang bekas pengetua dan seorang kakitangan sebuah sekolah di negeri ini, pagi tadi, bagi membantu siasatan berhubung salah guna kuasa.

Menurut sumber, bekas pengetua berusia 60 tahun dan kakitangan berusia 41 tahun itu ditahan di pejabat SPRM Cawangan Kluang antara pukul 11 dan 11.30 tadi selepas hadir memberikan keterangan.

Difahamkan, pada tahun 2015 sehingga tahun lepas, kakitangan berkenaan telah menyalahgunakan jawatannya bagi mendapatkan kerja-kerja pembekalan dan penyelenggaraan di sekolah itu kepada syarikat miliknya sendiri.

Pada masa yang sama, bekas pengetua sekolah itu juga dikatakan dengan niat bersama meluluskan kerja-kerja berkenaan kepada syarikat itu.

Sementara itu, Pengarah SPRM Johor Datuk Azmi Alias mengesahkan penahanan dan menyatakan kes itu disiasat di bawah Seksyen 23 Akta SPRM 2009.

“Kedua-dua individu itu kemudiannya dilepaskan dengan jaminan SPRM,” katanya ketika dihubungi, hari ini. – BERNAMA


Pemandu van cuba langgar anggota JPJ P.Pinang elak ditahan

BUKIT MERTAJAM: Seorang pemandu van bertindak agresif sehingga hampir melanggar anggota penguat kuasa Jabatan Pengangkutan Jalan (JPJ) Pulau Pinang ketika cuba melarikan diri daripada ditahan dalam Op Khas Bersepadu Kenderaan Perkhidmatan Awam di Jalan Perusahaan Perai di sini, hari ini.

Lelaki berumur 40-an yang memandu van persendirian dengan membawa lapan pekerja pembersihan itu ditahan pada 7.30 pagi dan mempertikai tindakan pihak JPJ yang menahannya kerana mendakwa kenderaan dipandunya mempunyai cukai jalan serta dia turut memiliki lesen memandu.

Pengarah JPJ Pulau Pinang, Adenan Md Isa berkata pemeriksaan anggota penguatkuasanya mendapati van dipandu lelaki itu tidak memiliki Lesen Kenderaan Pengangkutan Awam (PSV), malah dia menggunakan kenderaan persendirian bagi menjalankan kerja membawa pekerja.

“Semasa ditahan lelaki itu dalam perjalanan menghantar lapan pekerja dari asrama ke sebuah kilang di Perai dan sebaik dimaklumkan kesalahannya dia bertindak agresif malah mempertikai tindakan pihak JPJ menyita van tersebut.

“Lelaki itu cuba melarikan diri dengan memecut van terbabit dan hampir terkena anggota penguat kuasa kami, nasib baik anggota berkenaan sempat mengelak serta tindakan pantas penguat kuasa (JPJ) yang lain telah berjaya menahan pemandu van itu,” katanya kepada pemberita selepas mengetuai operasi selama tiga jam itu.

Adenan berkata, lelaki itu ditahan untuk siasatan lanjut manakala van berkenaan disita dengan kes disiasat mengikut Seksyen 23 Akta Pengangkutan Jalan 1987 iaitu menyalahgunakan Lesen Kenderaan Motor (LKM) persendirian bagi tujuan perkhidmatan awam.

Beliau berkata, dalam operasi bermula pukul 7 pagi itu, pihaknya memeriksa sebanyak 132 bas dan van kilang sebelum mengeluarkan sebanyak 110 saman dan notis kerana pelbagai kesalahan lalu lintas serta undang-undang.

“Kami turut menyita 17 bas dan van kilang kerana pelbagai kesalahan antaranya pemandu bas tidak memiliki lesen memandu dan lesen PSV, cukai jalan serta permit tamat tempoh kenderaan,” katanya.

Beliau berkata, malah ada dalam kalangan pemandu bas dan van kilang yang ditahan hari ini pernah beberapa kali dikenakan tindakan sebelum ini kerana kesalahan yang sama iaitu tiada lesen memandu dan lesen PSV.

“Kesalahan tiada lesen memandu dan PSV ini bukan kesalahan ringan kerana kesannya bukan sahaja kepada pemandu malah penumpang juga jika berlaku kemalangan. Majikan pemandu-pemandu tersebut juga dilihat mengambil mudah dengan mengambil pekerja tanpa memastikan mereka mempunyai lesen atau tidak.

“Ada dalam kalangan mereka yang kami tanya mengapa bekerja sebagai pemandu bas walaupun tiada lesen, mereka memaklumkan boleh membawa bas dan majikan terima sahaja janji boleh memandu (bas), jadi kita akan ambil tindakan terhadap pemilik syarikat sama kali ini,” katanya.

Menurutnya, operasi oleh 62 pegawai dan anggota itu turut disertai Jabatan Imigresen Malaysia Pulau Pinang serta Agensi Antidadah Kebangsaan (AADK) negeri dan penguatkuasaan itu akan diteruskan dari semasa ke semasa. – BERNAMA


Pelajar tahfiz maut, 11 cedera ketika pulang beli baju raya

KOTA BHARU: Seorang pelajar tahfiz maut, manakala 11 lagi cedera apabila van dinaiki mereka terbabas memasuki parit dalam kemalangan di Jalan Lapangan Terbang Sultan Ismail Petra (LTSIP), Taman Bendahara, Pengkalan Chepa, dekat sini pada 11.32 pagi tadi.

Dalam kejadian itu, van jenis Ssangyong yang dinaiki pelajar tahfiz tersebut dipercayai dalam perjalanan pulang daripada membeli pakaian raya di sebuah pasar raya berhampiran.

Mangsa, Wan Ahmad Izzat Alauddin, 12, meninggal dunia di tempat kejadian sebelum dihantar ke Hospital Universiti Sains Malaysia (HUSM) Kubang Kerian untuk bedah siasat.

Ibu mangsa, Wan Noor Azilah Wan Sulaiman, 48, berkata, dia yang tinggal di Kampung Tapang, di sini mengetahui berita kemalangan itu melalui aplikasi kumpulan WhatsApp pusat tahfiz berkenaan sebelum bergegas ke tempat kejadian.

“Saya sampai di tempat kejadian 20 minit kemudian, luluh hati apabila melihat tubuh anak telah ditutup. Dalam keadaan masih keliru, saya kuatkan diri untuk melihat juga keadaannya yang telah kaku dan berlumuran darah di bahagian kepala,” katanya ketika ditemui pemberita di HUSM di sini hari ini.

Wan Nor Azilah berkata, sepatutnya dia akan menjemput anaknya malam ini untuk pulang beraya di kampung neneknya di Felda Ciku 7, Gua Musang.

Katanya anak tunggal itu teruja memberitahunya untuk keluar membeli baju raya bersama rakan-rakan yang lain ketika menelefonnya malam tadi.

“Saya tidak menyangka itulah kali terakhir saya bercakap dengannya. Walaupun sedih kehilangan satu-satunya anak, saya reda dengan ketentuan Allah,” katanya.

Wan Nor Azilah berkata jenazah Wan Ahmad akan dibawa pulang petang ini sebelum dikebumikan di Tanah Perkuburan Islam Felda Ciku 7.

Sementara itu, Ketua Balai Bomba dan Penyelamat Pengkalan Chepa, Alam Nasut Ilias berkata, pihaknya tiba di tempat kejadian pada 11.45 pagi dan mendapati seorang mangsa telah meninggal dunia, manakala 11 lagi pelajar dan seorang pemandu cedera.

Semua mangsa yang cedera dihantar ke Hospital Raja Perempuan Zainab (HRPZ) II untuk mendapatkan rawatan, manakala mangsa yang meninggal dihantar ke HUSM untuk bedah siasat. – BERNAMA


Duta Romania kagum cerita Melayu dalam lukisan Ismail Embong

JIKA di Tanah Melayu kita ada sejarah Raja Bersiong atau nama sebenarnya Raja Ong Maha Perita Deria iaitu raja yang didakwa memerintah Kerajaan Kedah Tua di Lembah Bujang.

Beliau seorang raja yang zalim menghisap darah rakyat dari Kedah yang ditulis daripada Hikayat Merong Mahawangsa.

Namun kisah raja zalim penghisap darah rakyat bukan sahaja ada di Tanah Melayu, kisah yang sama juga ada di Romania iaitu Dracula.

Dracula atau Vlad Dracul III, Prince of Wallachia atau lebih dikenali sebagai Vlad the Impaler adalah seorang pahlawan perang zaman kepimpinan Sultan Muhammad Al-Fatih dari Empayar Turki Uthmaniyyah.

Dalam bahasa Romania, “Dracul” bererti naga manakala “ulea” pula bermaksud “anak dari”.

Gabungan kedua-dua perkataan ini iaitu Draculea atau dalam bahasa Inggerisnya, yang bererti anak dari sang naga.

Namun setelah berabad-abad sejarah meninggalkan kita, kini Malaysia yang dahulu dikenali sebagai Tanah Melayu dan Romania sedang giat mempromosikan Pelancongan Seni Warisan bagi memperkenalkan keunikan masing-masing.

Hubungan bilateral antara Malaysia, Romania sudah bermula tahun 1969.

Namun kunjungan Duta Romania ke Malaysia dan Brunei, Nineta Barbulescu ke galeri Pelukis Negara, Ismail Embong pada pagi Selasa adalah bertujuan menyatukan dua negara yang berbeza bangsa, budaya dan agama.

Kunjungan itu diadakan atas rasa kagum Nineta terhadap usaha Ismail yang dikenali sebagai Pak Mail mengangkat sejarah Tanah Melayu menerusi ratusan karya agungnya.

Hampir tiga jam masa diluangkan merangkumi perkongsian kisah sejarah negara masing-masing dan bentuk kerjasama dua hala yang boleh dibuat.

Nineta berkata, kesungguhan, dedikasi Pak Mail itu agar sejarah di Tanah Melayu tidak dilupakan oleh generasi baharu amat luar biasa.

“Adalah lebih mudah jika kita libatkan universiti sebagai platform untuk menghubungkan mungkin ada satu kerjasama boleh dibentuk untuk mengetengahkan usaha Pak Mail ini.

“Mungkin boleh dimulakan dengan universiti dari Romania dan Malaysia.

“Karya seni Pak Mail amat teliti, ada nilai cerita, luar biasa dan jika usaha ini diteruskan antara dua hala pasti mampu membantu sektor pelancongan, seni warisan Malaysia, Romania.

“Romania dikenali dengan kisah Dracula namun di negara kami terdapat banyak tinggalan sejarah, hasil seni sehingga ibu kota Romania digelar Paris Timur,” katanya dalam pertemuan berkenaan.

Di galeri berkenaan Pak Mail mengambil peluang menunjukkan rentetan sejarah Sulalatus Salatin: Empayar Kesultanan Melayu Melaka yang dilukisnya sejak 30 tahun lalu sehingga kini.

Lukisan potret bermula daripada Sang Sapurba merupakan tokoh mitos legenda keturunan dari Iskandar Zulkarnain.

Dalam Sulalatus Salatin, disebutkan melalui tokoh ini semua raja-raja Melayu diturunkan.

Ia disusun mengikut jalan cerita atau ‘story board’ sehingga 500 kaki panjangnya, menjadikannya lukisan terpanjang di dunia.

Pak Mail juga menunjukkan potret Raja-raja Singapura dan Melaka selain membawa Duta berkenaan ke ruang galeri karya sentuhan dari Emma Maembong, Shikin, Chacha.

Sebelum beredar, Nineta memberitahu akan mengusahakan satu kerjasama agar karya agung Pak Mail ini mampu dilihat di mata dunia khususnya oleh warga Romania.

Author

Tun Puteh Wanti

View all posts

View all posts


Tiada komplot, rancangan tangkap Sanusi – Ayob Khan

KUALA LUMPUR: Polis Diraja Malaysia (PDRM) menafikan kononnya terdapat rancangan dan komplot untuk menangkap Menteri Besar Kedah, Datuk Seri Muhammad Sanusi Md Nor sejak enam bulan lalu.

Timbalan Ketua Polis Negara, Datuk Seri Ayob Khan Mydin Pitchay berkata, penahanan yang dilakukan terhadap pemimpin berkenaan adalah berdasarkan kronologi siasatan yang dilakukan pihak polis.

Beliau berkata, sesiapa sahaja boleh membuat dakwaan dan terpulang kepada tafsiran seseorang individu itu.

“Tengok semula kronologi siasatan kes beliau (Sanusi). Beliau keluarkan kenyataan pada 11 Julai, kemudian laporan polis diterima 12 Julai.

“Susulan daripada itu, ada lagi laporan dibuat pada 14 Julai oleh Majlis Diraja Selangor dan disebabkan itu kita buat tangkapan pada 18 Julai untuk pertuduhan di mahkamah.

“Jadi tidak timbul isu pihak polis jalankan siasatan enam bulan sebelum itu dan ada konspirasi,” katanya pada sidang media, hari ini, lapor Harian Metro.

Terdahulu, Ayob Khan merasmikan Majlis Penyerahan Bendera sempena Kejohanan World Police dan Fire Games Winnipeg 2023 di Bukit Aman.

Hadir sama Pengarah Pengurusan Datuk Seri Azmi Abu Kassim dan Pesuruhjaya Polis Sarawak, Datuk Mohd Azman Ahmad Sapri.

Mengulas lanjut, Ayob Khan menegaskan, amaran sudah berulang kali diberikan oleh pihak polis supaya tidak mengeluarkan sebarang kenyataan yang menyentuh agama, raja dan kaum (3R).

Katanya, penahanan yang dilakukan terhadap Sanusi itu adalah susulan kenyataan menghina Institusi Diraja yang dibuatnya.

“Sempena bulan kemerdekaan tidak lama lagi, saya menyeru rakyat khususnya orang politik supaya melihat semula Rukun Negara ini.

“Jelas dalam Rukun Negara menyatakan kepercayaan kepada tuhan dan kesetiaan kepada raja dan negara.

“Kalau ada lagi mana mana-mana individu yang masih lagi cenderung untuk hina Institusi Diraja sudah pasti tindakan tegas akan diambil,” katanya.

Menurutnya, apabila tindakan tegas diambil oleh polis terhadap perbuatan itu jangan dibuat spekulasi.

“Hati-hati, kita akan ambil tindakan tidak mengira latar belakang,” katanya.

Terdahulu media melaporkan Muhammad Sanusi mendedahkan terdapat rancangan untuk menangkap dan menjatuhkan kredibilitinya dirancang sejak enam bulan lalu.

Ketua Pengarah Pilihan Raya Perikatan Nasional (PN) itu dilapor berkata, ini berdasarkan maklumat yang diterimanya daripada rakan yang memberi amaran bahawa tindakan akan diambil susulan kritikan terbuka kepada pihak tertentu.

Author

Media Variasi

View all posts

View all posts


Argentina menang Piala Dunia

DOHA: Argentina berkemungkinan memenangi perlawanan akhir Piala Dunia terhebat selepas penentuan sepakan penalti yang menyusuli keputusan seri 3-3 selepas masa tambahan di sini pada Ahad, lapor Xinhua.

Argentina menewaskan juara bertahan Perancis 4-2 menerusi sepakan penalti selepas saingan akhir terikat 3-3 berikutan masa tambahan di Stadium Lusail.

Emiliano Martinez berjaya menyelamatkan sepakan penalti pemain Perancis Kingsley Coman dan Aurelien Tchouameni.

Messi membuka jaringan dengan sepakan penalti pada minit ke-23, manakala Di Maria menggandakan kelebihan mereka pada minit ke-36.

Argentina kelihatan mengawal perlawanan sepenuhnya, tetapi Mbappe memberi Perancis talian hayat dengan sepakan penalti pada minit ke-80.

Mbappe cuba menjaringkan gol ketiga sebelum tamat 90 minit, tetapi rembatannya ditepis dan perlawanan memasuki masa tambahan.

Messi meletakkan Argentina kembali di hadapan pada minit ke-108, hasil rembatan jarak dekat selepas Hugo Lloris berjaya menyekat sepakan pemain gantian Argentina, Lautaro Martinez, tetapi Mbappe menyamakan kedudukan sekali lagi menerusi sepakan penalti.

Perlawanan terikat 3-3 dan ditentukan menerusi sepakan penalti.

Ia merupakan kemenangan ketiga buat Argentina sekali gus mengakhiri kemarau 36 tahun pasukan La Albiceleste untuk bergelar juara dunia. – BERNAMA


UMNO mahu menang PRU15 demi selamatkan ‘kluster mahkamah’ – Mat Sabu

CYBERJAYA: Jika UMNO memenangi Pilihan Raya Umum ke-15 (PRU15), sudah tentu mereka mempunyai kuasa untuk menukar Peguam Negara dan pendakwa raya bagi menyelamatkan ‘kluster mahkamah’.

Itulah yang diungkap oleh Presiden Parti Amanah Negara (Amanah), Mohamad Sabu yang turut menyatakan PRU15 dilaksanakan secara terpaksa demi menyelamatkan pimpinan UMNO.

“Pilihan Raya Umum yang hendak dipaksakan kepada rakyat adalah kerana UMNO berada di dalam keadaan yang terdesak untuk menyelamatkan pemimpin mereka yang menghadapi kes-kes rasuah di mahkamah.

“Malangnya, ada pula parti gabungan Perikatan Nasional (PN) yang datang untuk menyelamatkan UMNO.

“Politik yang mereka mainkan ini dengan memperjudikan nasib rakyat untuk kepentingan pemimpin dan parti mereka sahaja,” ujarnya menerusi hantaran di Facebook hari ini.

Bahang PRU15 semakin terasa apabila Perdana Menteri, Datuk Seri Ismail Sabri Yaakob dan Presiden UMNO, Datuk Seri Dr Ahmad Zahid Hamidi mengadakan pertemuan dengan wakil 191 bahagian UMNO di Dewan Tun Hussein Onn, Pusat Dagangan Dunia (WTC), Kuala Lumpur, pada Selasa.

Setiausaha Agung, Datuk Seri Ahmad Maslan berkata, pertemuan itu melibatkan lebih 700 perwakilan yang hadir merangkumi Ketua Bahagian, Ketua Pemuda, Ketua Wanita dan Ketua Puteri dari setiap bahagian parti.

Author

Diyana Rahip

View all posts

View all posts


Capaian internet menyeluruh di Sarawak menjelang 2024 – Annuar Musa

Katanya sasaran itu mampu dicapai melalui pelaksanaan Pelan Jalinan Digital Negara (JENDELA) Fasa 2 dengan lebih 600 kampung di Sarawak, bakal mendapat akses capaian Internet menggunakan teknologi satelit.

Jelasnya 600 kampung di Sarawak itu merupakan antara 1,400 kampung di seluruh negara, yang telah dikenal pasti sebagai kawasan capaian Internet yang kurang memuaskan.

“Jika kita mahu tunggu 1,400 kampung itu untuk pasang menara dan fiber optik (untuk dapatkan Internet) kita jangkakan akan ambil masa 10 tahun dan saya fikir rakyat tidak harus tunggu begitu lama.

“Sebab itu di bawah JENDELA Fasa 2, capaian Internet harus disegerakan dengan menggunakan teknologi satelit,” katanya dalam satu sidang media selepas majlis penyerahan PerantiSiswa di sini, hari ini.

Pada majlis itu, seramai 411 pelajar dari Institut Pendidikan Guru (IPG) Kampus Batu Lintang dan IPG Kampus Tun Abdul Razak, menerima peranti tersebut, dalam sesi pengagihan peringkat negeri Sarawak yang bermula hari ini.

Setakat hari ini, jumlah permohonan yang telah diluluskan untuk negeri Sarawak adalah seramai 7,400 pelajar.

Sementara itu, Annuar berkata walaupun kos menyediakan akses capaian Internet menggunakan teknologi satelit itu tinggi, namun Kerajaan Persekutuan bersedia menanggung perbelanjaan itu.

Jelasnya buat masa ini anggaran kos untuk program JENDELA Fasa 2 juga belum lagi dimuktamadkan.

“Sekarang ini (JENDELA Fasa 2) dalam proses untuk menyiapkan tender dan tender akan dipanggil tahun ini juga. Kita jangkakan pelaksanaan akan bermula pada 2023,” katanya. – BERNAMA


Bantuan khas kewangan Aidilfitri RM1,000 kepada penjawat awam N.Sembilan

SEREMBAN: Kerajaan Negeri Sembilan bersetuju memberikan Bantuan Khas Kewangan Aidilfitri sebanyak RM1,000 kepada 3,796 penjawat awam negeri yang akan dibayar pada 14 April ini.

Menteri Besar, Datuk Seri Aminuddin Harun berkata, ia melibatkan peruntukan kewangan sebanyak RM3.796 juta.

“Sempena menyambut Aidilfitri, kita setuju berikan bantuan itu kepada semua penjawat awam negeri tidak termasuk badan berkanun, pihak berkuasa tempatan (PBT) dan syarikat berkaitan kerajaan (GLC).

“Pemberian ini juga kerana dalam Bajet 2022 kita anggarkan jumlah pendapatan diterima sekitar lebih RM400 juta tapi kita berjaya capai RM523 juta, surplus sebanyak RM31 juta, ini  merupakan pendapatan yang cukup baik,” katanya kepada pemberita selepas mempengerusikan mesyuarat Exco di sini hari ini.

Beliau berkata, bantuan itu juga sebagai penghargaan kepada penjawat awam negeri selain meringankan beban kewangan mereka sempena Aidilfitri tahun ini. – BERNAMA


Sempat mengusik, Raja Permaisuri Agong minta pegawai imigresen cap pasport

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Azizah Aminah Maimunah Iskandariah meneruskan jelajah Kembara Kenali Borneo, dengan berangkat tiba di Pos Kawalan Imigresen ICQS Sungai Tujuh, Miri, Sarawak dari Brunei Darussalam pada jam 12.10 tengah hari Sabtu.

Kembara Kenali Borneo yang memasuki hari ketujuh itu juga terus diserikan dengan kemesraan pasangan diraja, yang dilihat melalui proses imigresen sebelum meneruskan perjalanan ke Sarawak.

Dari Pos Kawalan Imigresen itu, Seri Paduka Baginda berdua dan rombongan Kembara Kenali Borneo meneruskan pengembaraan ke Bandar Raya Miri.

Menerusi hantaran di laman Instagram rasmi Istana Negara, Seri Paduka berdua dilihat berkenan menyerahkan pasport baginda berdua kepada seorang pegawai imigresen sambil berseloroh memohon untuk dicap.

Rata-rata komen yang dikongsikan oleh warga net teruja dengan penampilan Seri Paduka berdua dan mendoakan kesejahteraan kepada Yang di-Pertuan Agong dan Raya Permaisuri Agong.

Tulis azlankuantan: “Daulat Tuanku dirgahayu semoga dipanjang umur diberikan kesihatan yang baik. Amin.”

Tambah norhayatipuad: “Seronok tengok Tuanku berdua ni comel, pandai melawak & sporting habis. Daulat Tuanku dan Raja Permaisuri.”

Ujar i.norayazid: “Very humble person.Daulat tuanku.Belum pernah jumpa Agong dan Permaisuri yang sangat mesra dan ramah dengan rakyat.”

Kembara Kenali Borneo dari 3 hingga 13 September bermula di Tawau, Sabah dan akan berakhir di Telok Melano, Sarawak adalah program penjelajahan sejauh 2,154 kilometer menelusuri Lebuhraya Pan Borneo yang menghubungkan Sabah, Sarawak serta Brunei.

Author

Fazleen Safina Abd Jamil

View all posts

View all posts


Rawatan PrEP perlu dilihat dengan lebih meluas

MELAKA: Projek rintis penggunaan ubat rawatan Pre-Exposure Prophylaxis (PrEP) di klinik kesihatan bagi mengurangkan risiko mendapat jangkitan HIV melalui seks bukan bermakna Kementerian Kesihatan (KKM) menyokong perlakuan songsang.

Exco Kesihatan dan Anti Dadah negeri, Dr Muhamad Akmal Saleh berkata, apa yang penting adalah bidang perubatan bertujuan merawat sesiapa sahaja dan bukannya menghukum.

“Rawatan ini perlu dilihat lebih meluas kerana ia juga membantu penagih dadah, pasangan penagih dadah atau petugas kesihatan yang terpaksa merawat pesakit HIV.

“Jadi apabila KKM hendak membantu penularan HIV, tidak bermakna KKM menyokong perlakuan songsang, justeru individu yang mengeluarkan kenyataan tidak bertanggung jawab perlu melihatnya dengan lebih teliti,” katanya kepada pemberita ketika ditemui di luar sidang Dewan Undangan Negeri (DUN) Melaka di sini hari ini.

Beliau mengulas mengenai dakwaan di media sosial berkaitan projek rintis PrEP memberi isyarat KKM menyokong perlakuan songsang.

Dr Muhamad Akmal berkata, walaupun perbuatan seseorang itu boleh dikecam namun hak perubatan dan penjagaan kesihatan tidak boleh diabaikan begitu sahaja.

“Ada golongan tidak bersalah tetapi dijangkit HIV akibat kesilapan pasangan mereka, jadi kaedah rawatan atau pemberian ubatan itu perlu dilihat dengan perspektif yang lebih luas,” katanya. – BERNAMA


MAINJ keluar fatwa haram sambut perayaan bukan Islam

JOHOR BHARU: Majlis Agama Islam Negeri Johor (MAINJ) mengeluarkan fatwa mengenai larangan ke atas orang Islam hadir ke upacara ritual perayaan penganut agama bukan Islam di negeri ini.

Pengerusi Jawatankuasa Hal Ehwal Agama Islam Negeri Johor, Mohd Fared Mohd Khalid berkata, ia sebagai menjunjung titah Sultan Johor Sultan Ibrahim Almarhum Sultan Iskandar yang memperkenan fatwa berkenaan berkuat kuasa Jumaat.

Beliau berkata, para ulama daripada empat mazhab iaitu Syafie, Hanafi, Maliki, Hanbali, telah sepakat bahawa hukum umat Islam menghadiri upacara ritual perayaan keagamaan bukan Islam adalah haram dan dilarang.

“Upacara ritual keagamaan bukan Islam ini termasuklah di rumah ibadat mahupun di tempat lain yang biasa dilaksanakan ritual tersebut

“Bagaimanapun, menurut sebilangan ulama hukum meraikan undangan atau jemputan ke majlis sempena perayaan bukan Islam tanpa upacara ritual keagamaan adalah harus dan dibenarkan,” kata beliau kepada pemberita di Pusat Islam Iskandar di sini.

Mohd Fared berkata dengan fatwa ini, ia diharapkan dapat memberikan kefahaman kepada umat Islam negeri ini yang segelintirnya sudah menjadi kebiasaan menyantuni kaum lain dalam usaha mengekalkan keharmonian antara kaum.

Dalam masa sama, beliau berkata satu garis panduan dan kriteria juga dikeluarkan bagi menentukan perayaan orang bukan Islam yang boleh dihadiri oleh umat Islam.

“Antaranya, majlis tersebut tidak disertakan dengan upacara yang bertentangan akidah Islam dan terdapat perbuatan seperti menyertakan simbol agama atau menyanyikan lagu bercirikan agama,” katanya.

Selain itu, beliau berkata, majlis tersebut juga tidak disertakan dengan perbuatan yang boleh menyentuh sensitiviti masyarakat Islam seperti ucapan yang menghina dan mempersendakan pegangan agama masyarakat Islam.

Justeru, Mohd Fared menerusi MAINJ akan bertemu dengan ketua keagamaan serta pengurus rumah ibadah bukan Islam bagi memberi penerangan dan penjelasan mengenai garis panduan itu.

“Larangan ini tidak bermaksud untuk menganggu keharmonian antara kaum, tapi sekadar memberi nasihat serta panduan agar pemimpin masyarakat berhati-hati dalam menyatakan kebersamaan dan tidak melanggar batas-batas tertentu,” kata Mohd Fared.

Menurutnya, individu yang melanggar garis panduan tersebut boleh dikenakan tindakan mengikut Seksyen 9 Enakmen Kesalahan Jenayah Syariah Negeri Johor 1997.

Author

Tun Puteh Wanti

View all posts

View all posts


FRU akan guna khidmat anjing pengesan K9 di kawasan rusuhan

MARANG: Pasukan Simpanan Persekutuan (FRU) akan menggunakan khidmat Unit Anjing Pengesan (K9) bagi penugasan di kawasan rusuhan pada masa akan datang.

Pengarah Jabatan Keselamatan Dalam Negeri dan Ketenteraman Awam (JKDNKA) Bukit Aman, Datuk Seri Hazani Ghazali berkata FRU telah diberi kelulusan untuk mendapatkan 10 ekor anjing K9 yang dikenali sebagai “anjing rusuhan” bertujuan mengawal ketenteraman sekiranya berlaku kejadian tidak diingini.

Beliau berkata, perbincangan juga telah dijalankan bersama Komander FRU SAC Mohd Said Ibrahim untuk penyelarasan prosedur operasi standard (SOP) dan menentukan skop tugasan anjing rusuhan dalam menjaga keamanan.

“Jabatan Logistik dan Teknologi Bukit Aman dalam satu mesyuarat semalam telah memaklumkan bahawa FRU telah diluluskan untuk 10 ekor anjing K9 iaitu anjing rusuhan.

“Memang kita perlukan anjing dalam penugasan rusuhan dan jaga keamanan kerana naluri manusia apabila dia tengok anjing yang garang ini akan timbul rasa takut. Kalau dia nak buat benda yang bukan-bukan pun akan tersentak dahulu,” katanya.

Beliau berkata demikian selepas perasmian penutup kursus asas FRU dan kursus asas menunggang kuda siri 1/2023 serta majlis penyematan Shoulder Flash Baru FRU di Kompleks Pasukan Simpanan Persekutuan Unit 6, Wakaf Tapai di sini hari ini.

Turut hadir Ketua Polis Terengganu Datuk Rohaimi Md Isa.

Dalam pada itu, Hazani menepis tanggapan sesetengah pihak bahawa kewujudan FRU sudah tidak relevan pada masa sekarang.

Menurut beliau, selain mengawal serta meleraikan rusuhan di tempat perhimpunan, peranan FRU juga telah diperluas kepada membantu mangsa banjir dan kawalan di sempadan menerusi unit berkuda.

“Sejak 2021, FRU telah mempelbagaikan peranan dengan fokus kepada bantuan pascabanjir iaitu membersihkan pelbagai premis termasuk rumah, sekolah dan rumah ibadat tanpa mengira kaum dan agama.

“Malah unit berkuda kita juga telah digerakkan ke sempadan di utara tanah air dan Kelantan bagi rondaan keselamatan dan juga mencari maklumat berkaitan penyeludupan,” katanya. – BERNAMA


Mayat wanita ditemukan separuh bogel, dikelar dipercayai dirogol

LAHAD DATU: Seorang wanita bukan saja dirogol tetapi turut dibunuh dengan kejam dengan kesan kelar pada leher sebelum mayatnya ditemui di kawasan semak sebuah kebun Kampung Pisang, di sini pada Selasa.

Mayat wanita berusia 36 tahun itu ditemukan oleh ahli keluarganya kira-kira jam 8.15 pagi selepas majikan memaklumkan mangsa tidak sampai ke tempat kerjanya.

Ketua Polis Daerah Lahad Datu, Asisten Komisioner Rohan Shah Ahmad berkata, mangsa merupakan seorang ibu kepada lima anak dan bekerja sebagai pembuat roti canai di sebuah restoran.

“Mangsa dipercayai telah keluar daripada rumah pada jam 6.15 pagi untuk ke tempat kerja dengan melalui laluan pejalan kaki di kawasan semak kebun pisang.

“Menurut saksi, mangsa tidak sampai ke tempat kerja dan pihak majikan bertindak menghubungi ahli keluarganya tetapi menurut mereka, mangsa telah keluar bekerja,” katanya dalam kenyataan pada Selasa.

Susulan itu, Rohan berkata, ahli keluarganya keluar mencari mangsa sebelum menemuinya kira-kira 600 meter dari rumah dalam keadaan tidak bernyawa.

“Hasil siasatan, terdapat kesan hentakan benda tumpul di kepala dan kesan kelar di bahagian leher mangsa selain ditemui dalam keadaan separuh bogel.

“Pihak polis tidak menolak kemungkinan mangsa turut dirogol berdasarkan terdapat kesan air mani yang terdapat pada alat sulit mangsa.

“Selain itu, telefon bimbit milik mangsa juga didapati hilang dan tiada wang tunai ditemui di dalam dompetnya,” katanya.

Tambah beliau lagi, mayat mangsa dihantar ke Jabatan Forensik untuk dibedah siasat dan kes disiasat 302 Kanun Keseksaan yang membawa hukuman mati jika disabit kesalahan.

“Polis sedang mengesan suspek dalam kes ini dan orang ramai yang mempunyai maklumat boleh salurkan kepada balai polis terdekat atau Ketua Bahagian Siasatan Jenayah Ibu Pejabat Polis Daerah (IPD) Lahad Datu, Asisten Superintenden Kharuddin Husain di talian 013-9071709,” katanya. – Sinar Harian

Author

Media Variasi

View all posts

View all posts


Zahid tak akan kompromi dengan individu ‘bocorkan’ inti pati dalaman UMNO

CYBERJAYA: Presiden UMNO, Datuk Seri Ahmad Zahid Hamidi tidak akan sesekali berkompromi dengan ahli yang burukkan parti termasuk membocorkan inti pati mesyuarat parti kepada pihak luar.

Perkara itu ditegaskan ahli Majlis Kerja Tinggi (MKT) UMNO, Datuk Mohd Puad Zarkashi susulan tiga orang ahli parti berkenaan dipecat.

“Kita minta parti bertindak tegas, kenakan tindakan disiplin kepada mereka yang bukan sahaja mencemuh parti tetapi mencemuh Presiden parti.

“Ada dipecat…ahli UMNO bukan MKT. Tiga orang…dua ketua wanita bahagian dan satu ketua bahagian kerana mencemuh parti serta berkempen (untuk pihak lawan),” katanya seperti dilapor Berita Harian pada Khamis malam.

Beliau berkata demikian selepas menghadiri mesyuarat MKT di Menara Dato’ Onn di Kuala Lumpur, malam tadi.

Dalam mesyuarat itu, dua naib presiden, Datuk Seri Ismail Sabri Yaakob dan Datuk Seri Mahdzir Khalid tidak hadir.

Naib Presiden UMNO, Datuk Seri Mohamed Khaled Nordin, mengesahkan Ismail Sabri tidak hadir pada mesyuarat itu kerana perlu menghadiri program lain.

Namun begitu, tidak dapat dipastikan mengapa Mahdzir tidak hadir mesyuarat berkenaan.

Author

Diyana Rahip

View all posts

View all posts


1.9 juta kenderaan di Lebuhraya PLUS mulai esok

KUALA LUMPUR: Plus Malaysia Berhad (PLUS) menjangkakan kira-kira 1.9 juta kenderaan akan menggunakan Lebuhraya Utara-Selatan setiap hari, sempena Pilihan Raya Negeri (PRN) bermula Jumaat hingga Sabtu ini.

Pengurus Besar Kanan Operasi PLUS, Mohd Yusuf Abdul Aziz berkata, orang ramai khususnya mereka yang ingin pulang ke kampung halaman atau menuju ke lokasi mengundi dinasihatkan untuk membuat persiapan rapi dan merancang perjalanan masing-masing.

“Pengguna lebuh raya juga perlu menjangka akan menghadapi tempoh perjalanan lebih panjang di lebuh raya, berikutan peningkatan kenderaan berbanding hari-hari biasa,” katanya dalam kenyataan pada Khamis.

Mohd Yusuf berkata, PLUS sudah membuat persediaan merangkumi aspek pengurusan operasi serta kemudahan lebuh raya di plaza tol dan kawasan rehat dan rawat (R&R).

Beliau berkata, ia penting agar kesemuanya berada pada tahap terbaik untuk menerima pertambahan kenderaan di lebuh raya.

Selain itu, katanya, PLUS turut menghentikan sementara kerja-kerja penyelenggaraan, naik taraf atau pembinaan yang memerlukan penutupan lorong di lebuh raya bermula Jumaat hingga Sabtu.

“Namun, kerja-kerja kecemasan seperti pengalihan kenderaan yang terlibat dalam kemalangan, pembersihan lokasi kemalangan dan kerja-kerja pembaikan yang kritikal aadalah dikecualikan,” katanya.

Tambahnya, PLUS juga memastikan semua kemudahan awam seperti tandas, surau serta stesen minyak di R&R serta hentian sebelah beroperasi 24 jam sehari untuk menampung kehadiran pengunjung.

Malah, katanya, pengguna lebuh raya juga digalakkan untuk berehat setiap dua jam pemanduan dan menikmati pelbagai pilihan makanan dan minuman, yang disediakan oleh rakan niaga PLUS di R&R sebelum menyambung semula perjalanan.

“Para pengguna lebuh raya dinasihatkan untuk mematuhi had laju, arahan lalu lintas dan berhati-hati ketika memandu.

“Mereka juga disaran menggunakan aplikasi Waze atau Google Maps untuk merancang perjalanan masing-masing.” katanya.

Pengguna lebuh raya boleh merancang perjalanan dan mendapatkan maklumat trafik terkini di lebuh raya dengan memuat turun aplikasi PLUS.

Ikuti laporan trafik menerusi Twitter@PLUSTrafik, Chatbot PUTRI, papan tanda elektronik (VMS) di lokasi-lokasi terpilih, talian PLUSLine di 1800-88-0000, serta melalui stesen-stesen radio tempatan.

Author

Fazleen Safina Abd Jamil

View all posts

View all posts


England, Perancis dan Brazil pasukan pilihan Messi muncul juara Piala Dunia Qatar

KAPTEN Argentina, Lionel Messi memilih tiga pasukan iaitu England, Perancis dan Brazil untuk menjuarai Piala Dunia Qatar yang bermula 20 November ini.

Menurut Messi, tiga pasukan ini lebih menyerlah berbanding pasukan lain mengikut prestasi semasa namun menjangkakan kejohanan kali ini akan membawa saingan kompetitif membabitkan semua pasukan yang bertanding.

Messi yang akan membuat penampilan kelimanya dalam edisi Piala Dunia sepanjang kerjayanya bersama pasukan Argentina mempunyai misi untuk memenangi kejohanan tersebut sejak kali terakhir pada tahun 1986.

Bintang Paris Saint-Germain (PSG) hampir mendakap piala berprestij tersebut dalam edisi 2014 namun tewas kepada Germany pada perlawanan akhir di Brazil.

Argentina yang diundi dalam kumpulan C akan berdepan dengan cabaran awal di peringkat kumpulan bersama Poland, Mexico dan Arab Saudi.

Perlawanan pertama pasukan di bawah kendalian Lionel Scaloni pada Selasa depan bertemu Saudi Arabia.

Author

Mohamad Fitri Hazim Hazam

View all posts

View all posts


Tengku Amir Shah kesal situasi semasa Selangor FC

Tengku Amir yang juga Presiden Persatuan Bolasepak Selangor (FAS) bertitah ramai yang membuat tanggapan serta dakwaan tidak tepat berkenaan penglibatan baginda dalam pengurusan Selangor FC.

Baginda menegaskan tidak semestinya setiap gerak kerja baginda bersama Selangor perlu dipertontonkan di laman media sosial.

“Untuk pengetahuan semua, setiap keputusan teknikal dan pengurusan kelab yang penting adalah berteraskan hala tuju yang telah Beta tetapkan dan berasaskan perkenan daripada Beta sendiri.

“Keputusan-keputusan ini dibuat berdasarkan pemerhatian Beta dan juga melalui siri perbincangan terperinci bersama Pengarah Sukan, Ahli Lembaga Pengarah dan jawatankuasa-jawatankuasa yang berkenaan,” titah baginda dalam satu kenyataan hari ini.

Tengku Amir bertitah baginda sedar prestasi pasukan baru-baru ini tidak seperti diharapkan, namun memberi jaminan baginda dan pihak pengurusan telah mengenal pasti kekurangan yang perlu diperbaiki secara terperinci.

“Beta bersama pihak pengurusan sudah mula menangani isu-isu berkenaan dan memulakan gerak kerja untuk musim hadapan yang akan disusuli dengan beberapa pelantikan teknikal baharu termasuk Pengarah Sukan, Pengarah Teknikal, bahagian kejurulatihan, serta langkah lain perlu diambil untuk memperkuatkan pasukan utama Selangor FC,” titah baginda.

Tengku Amir turut menyeru semua penyokong Selangor untuk terus bersatu dan tidak mudah berpaling daripada kebersamaan kerana pengaruh unsur luar yang tidak berasas dan bertujuan memecahbelahkan.

“Beta juga ingin tekankan dan memberi jaminan bahawa tidak pernah ada parasit di dalam pengurusan Beta. Ini sebenarnya adalah saat kita memerlukan sokongan yang positif, membina dan tidak berbelah bahagi daripada semua agar kita dapat bersama membantu pasukan kesayangan ini bangkit semula,” titah baginda.

Sementara itu Tengku Amir mengucapkan jutaan terima kasih kepada bekas Naib Presiden FAS dan Ahli Lembaga Pengarah Selangor FC, Izhar Moslim atas segala sumbangan dan pengorbanan sepanjang bersama Selangor susulan peletakan jawatannya bertarikh 7 Julai lepas.

Sebagai rekod, berikutan prestasi buruk Selangor, pasukan itu ketika ini menghuni tangga kesembilan Liga Super selepas hanya mengumpul 16 mata daripada 15 perlawanan, selain turut tersingkir di separuh akhir Piala FA di tangan TFC.

Selangor kini melalui kemarau kejuaraan enam tahun selepas kali terakhir menikmati kejayaan dengan memenangi Piala Malaysia 2015. – BERNAMA


UNDIAN

Bilakah waktu yang sesuai untuk Pilihan Raya Umum ke-15 (PRU15)?

Tahun depan (62%, 8 Votes)
Tak kisah (23%, 3 Votes)
Tahun ini (15%, 2 Votes)

Total Voters: 13

Author

Admin-MV

View all posts

View all posts


NGO minta kerajaan pertimbang benarkan pengeluaran kecemasan KWSP

Antara NGO terlibat adalah Global Human Rights Federation (GHRF), Pertubuhan Gagasan Inovasi Rakyat Malaysia (PGIRM), Persatuan Pengguna Islam Malaysia (PPIM) dan Independant Living and Training Centre Malaysia.

Presiden GHRF, S. Shashi Kumar berkata, rakyat sedang bergelut dengan situasi ekonomi negara yang terjejas terus dan tertekan oleh kos kehidupan harian yang kian meningkat.

Beliau berkata, para pencarum pada satu sesi dialog pada 4 Februari lepas, telah meluahkan keperitan dan penderitaan hidup akibat pandemik COVID-19 dan sehingga kini tidak dapat memulihkan kehidupan harian termasuk dibelenggu hutang tertunggak akibat kehilangan pekerjaan, pinjaman wang dan kadar bunga yang tinggi, serta gaji bulanan yang tidak dapat menanggung kos harian.

“Terdapat 15.5 juta ahli KWSP setakat Jun 2022 dan bukan semua pencarum yang minta buat pengeluaran. Oleh itu, kerajaan perlu beri pertimbangan untuk membenarkan individu yang terdesak membuat pengeluaran, supaya membantu mereka untuk memulakan hidup semula serta menempuh waktu yang susah ini,” katanya.

Shashi berkata demikian kepada pemberita selepas menyerahkan memorandum untuk perhatian Perdana Menteri, Datuk Seri Anwar Ibrahim, supaya dapat membenarkan pencarum yang layak membuat pengeluaran segera.

Memorandum itu diterima pegawai khas setiausaha sulit kanan di Jabatan Perdana Menteri, Muhammad Fikri Khalid di sini, hari ini. – BERNAMA


Imam masjid meninggal dunia lepas baca khutbah, solat Jumaat

KOTA BHARU: Imam tua Masjid Mahmudi Mukim Kedai Melor di sini, Mohd. Zamai @ Suhaimi Ibrahim,73, meninggal dunia selepas membaca khutbah dan mengimamkan solat Jumaat hari ini.

Setiausaha Masjid Mahmudi, Fauzi Yaacob berkata, arwah rebah semasa memberi salam selepas menunaikan solat sunat sebelum menghembuskan nafas terakhirnya kira-kira pukul 2.30 petang tadi.

Menurut beliau, semasa kejadian arwah tercungap-cungap di atas ribanya selama 15 minit dan beliau serta jemaah lain sempat mengajar arwah mengucap dua kalimah syahadah.

“Anak lelaki imam itu juga datang ke masjid selepas dihubungi jemaah lain. Ketika itu, arwah tercungap-cungap sebelum menghembuskan nafas di dalam masjid ini,” katanya ketika ditemui media di Masjid Mahmudi di sini hari ini.

Fauzi memberitahu, arwah dipercayai meninggal dunia akibat serangan jantung, namun pengesahan mengenai punca kematiannya masih belum diketahui.

Kata beliau, sebelum kejadian, arwah yang berkhidmat di Masjid Mahmudi itu sejak lebih 25 tahun lalu membaca khutbah dan mengimamkan solat Jumaat bersama kira-kira 500 jemaah.

“Saya sempat bercakap dengan arwah buat kali terakhir semalam. Dia ada memaklumkan akan ke hospital hari ini untuk membuat pemeriksaan kesihatan bagi menyambung khidmat sebagai imam tua,” katanya.

Tambah Fauzi, jenazah Mohd. Zamai akan dikebumikan di Tanah Perkuburan Islam Mahligai, Melor di sini pukul 8.30 malam ini. – Kosmo

Authors

Media Variasi

View all posts

Diyana Rahip

View all posts

View all posts

View all posts


‘Buka kasut, stoking, pijak tanah’ – Doktor kongsi tips mudah sihat tubuh badan

KESIHATAN diri adalah aspek utama yang perlu dijaga oleh seluruh manusia di muka bumi ini.

Namun, dek kerana pengambilan makanan yang tidak sihat atau gaya hidup yang kurang sesuai membuatkan seseorang itu berisiko jatuh sakit hingga ada sebilangan yang sanggup menghabiskan ribuan ringgit untuk mendapatkan rawatan.

Lazim kita dengari ungkapan ‘mencegah itu lebih baik daripada mengubati’.

Untuk kekal sihat itu tidak semestinya wajib mengeluarkan wang ringgit yang banyak kerana masih banyak cara yang boleh dilakukan seseorang itu untuk menjaga kesihatan tubuh badan.

Menurut seorang pakar bedah, Dr Aznan Shuhaili, salah satu cara mudah yang orang ramai boleh lakukan untuk memastikan tubuh badan berfungsi dengan sihat adalah dengan ‘memijak tanah’.

Menerusi perkongsian di TikTok, Dr Aznan menyatakan terapi pijak tanah ini adalah satu rutin yang mudah dilakukan namun ramai di antara kita khususnya yang tinggal di bandar kurang lakukannya.

Menurutnya, teknik pijak tanah dapat memberi manfaat untuk tubuh badan seperti meningkatkan sistem imun, mengurang anxiety, susah tidur, sakit sendi, sakit otot dan masalah penghadaman.

“Caranya sangat simple, cuma buka kasut, stoking dan pijak tanah dengan tapak kaki yang kosong. Biar tapak kaki kena rumput dan tanah.

“Buat tiga atau empat kali seminggu selama 30 – 45 minit. Paling elok buat aktviti ini waktu pagi antara pukul sembilan hingga 11 pagi.

“Kesannya ia membuang cas tak elok dalam badan terutama cas positif yang akan membantu mengurangkan keradangan dalam badan, memperbaiki fungsi jantung, paru-paru kerana kaedah ini meningkatkan peredaran darah. Ia sekali gus meningkatkan kesihatan diri terutama sistem imun.

Meskipun rutin ini cukup mudah namun ramai orang bandar lupa atau tak sempat buat kerana duduk dalam bangunan, tak kena cahaya matahari dan tak pijak tanah,” kongsinya.

Dalam pada itu, Dr Aznan turut mengingatkan orang ramai bahawa tubuh badan manusia itu terhasil daripada tanah dan kerana itu badan akan lebih mesra dengan elemen tanah.

“Asal usul badan kita dari tanah dan badan kita lebih mesra dengan tanah barulah kita sihat.

“Kurang masalah anxiety, penghadaman, susah tidur, sakit sendi, sakit otot dan badan,” ujarnya.

#earthing #grounding #pijaktanah #pijakrumput #surgeon #surgeonlife #laparoscopicsurgeon #seo

♬ Instrumen Sholawat Sedih – Yuda pratama

Author

Diyana Rahip

View all posts

View all posts


Platform Sains Terbuka Malaysia dilancarkan

KUALA LUMPUR: Platform Sains Terbuka Malaysia (MOSP) dilancarkan hari ini bagi merpatkan jurang antara penyelidikan, inovasi dan pengkomersialan, serta meningkatkan keupayaan inovasi negara.

Timbalan Perdana Menteri, Datuk Seri Fadillah Yusof dalam ucapannya semasa pelancaran berkata menerusi MOSP, Malaysia akan dapat menyegerakan penyelesaian dan mempercepatkan penyelesaian walaupun dengan sedikit penyelidikan dan pembangunan sumber manusia.

Beliau berkata, MOSP juga boleh memupuk kerjasama pelbagai disiplin dan antarabangsa serta menjimatkan sumber dengan mengurangkan pertindihan dan pembiayaan semula projek penyelidikan yang serupa.

“Saya yakin sains terbuka akan menjadi bahan penting dalam ekosistem penyelidikan dan pembangunan yang akan membuka masa depan baharu bagi landskap penyelidikan di Malaysia,” katanya.

MOSP yang boleh diakses melalui mosp.gov.my adalah platform perkongsian data penyelidikan mentah yang dimulakan oleh Kementerian Sains, Teknologi dan Inovasi (MOSTI).

Fadillah berkata, MOSP berusaha untuk meletakkan Malaysia sebagai peneraju dalam sains terbuka dan inovasi yang boleh menyumbang secara positif kepada pembangunan keseluruhan dan daya saing negara dalam ekonomi global.

Beliau berkata, pada masa ini melalui MOSP, 10 bidang penyelidikan ditampilkan di platform berkenaan yang merangkumi sains biologi, kimia dan matematik; kejuruteraan fizik dan sains bahan dan veterinar pertanian dan sains makanan.

Antara bidang penyelidikan lain ialah sains komputer, teknologi maklumat dan telekomunikasi; perubatan dan sains kesihatan; persekitaran iklim dan biodiversiti serta tenaga.

Fadillah berkata, adalah wajar wujudnya rasa bimbang mengenai pembukaan dan perkongsian data dengan pihak lain, kerana dikhuatiri penyelidikan seseorang nanti digunakan oleh orang lain.

“Bagi mengatasi perkara ini, penggubalan Garis Panduan Sains Terbuka untuk Penyelidikan Dibiayai Awam bagi memastikan perkongsian data dilakukan dengan selamat adalah penting, bagi menenangkan semua komuniti penyelidik,” katanya.

Fadillah berkata, beliau percaya garis panduan ini juga harus diterima pakai sebagai subset Dasar Perkongsian Data Negara di bawah Kementerian Komunikasi dan Digital.

Sementara itu ketika bercakap kepada pemberita selepas majlis pelancaran itu Fadillah berkata melalui MOSP, komuniti penyelidik, akademik dan pemain industri kini boleh berkongsi dan berkolaborasi bagi mempercepatkan perkembangan inovasi dan kreativiti.

“Ini dapat menyegerakan pengkomersialan apabila industrial players boleh tengok apa yang sesuai dengan kehendak mereka,” katanya. – BERNAMA


Median simpanan KWSP Bumiputera susut 70 peratus

CYBERJAYA: Golongan Bumiputera mencatat penurunan kadar median simpanan Kumpulan Wang Simpanan Pekerja (KWSP) sebanyak 70 peratus setelah empat kali proses pengeluaran khas sepanjang tempoh pandemik COVID-19.

Ketua Pegawai Eksekutif KWSP, Datuk Seri Amir Hamzah berkata, median simpanan golongan Bumiputera pasca COVID-19 adalah sebanyak RM4,900 berbanding RM15,500 sebelum pandemik melanda.

“Pencarum berbangsa India merekodkan penurunan simpanan sebanyak 40 peratus dengan median simpanan RM14,900 pasca COVID-19 berbanding RM25,700 sebelum pandemik.

“Pencarum berbangsa Cina pula hanya merekodkan penurunan satu peratus median simpanan dengan RM45,200 berbanding RM45,800 sebelum pandemik.

“Bukan sahaja pengeluaran ini menjadi punca mengapa simpanan berkurangan atau rendah, sebaliknya faktor lain turut menyumbang seperti struktur gaji yang rendah,” katanya seperti dilapor Astro Awani pada Sabtu.

Beliau berkata demikian ketika membentangkan prestasi dividen 2022 KWSP di ibu kota.

Jelasnya lagi, menerusi empat pengeluaran sebelum ini, sejumlah RM145.5 bilion dikeluarkan melibatkan RM20.8 bilion di bawah i-Lestari, RM58.7 bilion di bawah i-Sinar, RM21.4 bilion di bawah i-Citra dan Pengeluaran Khas pada April 2022 sebanyak RM44.6 bilion.

Katanya, 44 peratus ahli dalam sektor formal mempunyai gaji kurang daripada RM2,000 sebulan, selain kurangnya dasar gaji minimum sebelum tahun 2014 yang menyebabkan simpanan kurang.

Tambah beliau, simpanan yang tidak konsisten dan bekerja di bawah kelayakan juga menjadi penyumbang kepada caruman yang rendah.

“Ramai ahli KWSP mempunyai kadar celik kewangan yang rendah. Kadar celik kewangan ahli KWSP adalah pada 29 peratus berbanding 57 peratus untuk negara Pertubuhan Kerjasama dan Pertumbuhan Ekonomi (OECD), 78 peratus bagi rakyat Singapura dan 92 peratus bagi rakyat Hong Kong dan China,” ujarnya.

Dalam pada itu, beliau turut menyatakan bahawa bagi strategi 2023, KWSP mengariskan beberapa inisiatif seperti mempercepatkan pengembangan liputan kepada semua pekerja dan golongan dewasa yang mencapai had umur bekerja, memperkenalkan produk caruman sukarela lebih luas dan program lebihan sukarela serta meningkatkan kadar celik kewangan melalui pendidikan dan rancangan persaraan.

Author

Diyana Rahip

View all posts

View all posts